Održana tribina o prednostima Zakona o planiranju i izgradnji - Tehnopolis\n15/05/2017 /in Izdvojeno, Vijesti /by tehnopolis\nPojednostavljena administrativna procedura, viši stepen kvaliteta planske dokumentacije, izgrađenog prostora, kao i poboljšani sistem nadzora ključne su prednosti Zakona o planiranju i izgradnji, kazao je ministar održivog razvoja i turizma, Pavle Radulović.\nRadulović je govorio na tribini koja je danas održana u Inovaciono preduzetničkom centru Tehnopolis u Nikšiću, u okviru programa Javne rasprave o Nacrtu Zakona o planiranju i izgradnji. Tribini su prisustvovali predstavnici Ministarstva turizma i održivog razvoja, Opštine Nikšić, kao i javnog i privatnog sektora.\nU okviru svog uvodnog izlaganja, Radulović je predstavio nekoliko važnih zakonskih rješenja, kao što su ukidanje građevinske i upotrebne dozvole. Navodeći sporu administraciju prilikom procesa dobijanja građevinske dozvole i visoke cijene kao najčešće primjedbe do sada, on je još jednom istakao ključne prednosti koje će ovaj zakon donijeti, a to je viši stepen kvaliteta planske dokumentacije, izgrađenog prostora, poboljšani sistem nadzora kada je riječ o izgradnji i lična odgovornost.\nZakonom je predviđeno i imenovanje Glavnog državnog arhitekte kao i Glavnog gradskog arhitekte u svim opštinama što će, između ostalog, omogućiti kvalitet arhitektonskih rješenja i unaprijediti vizuelni kvalitet objekata i naselja.\nPo završetku izlaganja, predstavnici stručne javnosti iznijeli su svoje sugestije i kritike pomenutog zakona.\nZaključno, ministar je dodao da je Ministarstvo otvoreno za svaki konstruktivan predlog u smislu poboljšanja ovog Zakona i pozvao sve zainteresovane da učestvuju u njegovom unapređenju.\nTags: javna rasprava, Ministarstvo održivog razvoja i turizma, Pavle Radulović, tehnopolis, zakon o planiranju i izgradnji\nhttp://www.tehnopolis.me/online/wp-content/uploads/2017/05/ministar.jpg 2785 3696 tehnopolis http://www.tehnopolis.me/online/wp-content/uploads/2017/03/Tehnopolis-logo-1.png tehnopolis2017-05-15 13:56:572017-05-15 13:57:47Održana tribina o prednostima Zakona o planiranju i izgradnji\nDrugi dan kick-off sastanka BRE projekta u Tirani\nOkrugli sto “Licenciranje vodiča i instruktora” u Tehnopolisu Održana tribina „Nikšić kao biciklistički grad“ – Nikšić dobio prvo...


Saopštenje za javnost Pokrajinskog sekretarijata za urbanizam, graditeljstvo i zaštitu životne sredine povodom ocene stanja životne sredine\nPokrajinski sekretarijat za urbanizam, graditeljstvo i zaštitu životne sredine smatra da je izuzetno značajno što su poslednjih dana aktuelizovana pitanja vezana za životnu sredinu u Srbiji, jer je neophodno da ona postanu jedan od prioriteta u procesu pridruživanja EU. Na žalost, polemika oko stanja životne sredine je inicirana posetom i stavovima EU zvaničnika, a ne fokusiranjem naše javnosti i donosioca odluka na probleme u sektoru životne sredine.\nNa teritoriji AP Vojvodine, Pokrajinski sekretarijat za urbanizam, graditeljstvo i zaštitu životne sredine u skladu sa svojim nadležnostima u oblasti zaštite životne sredine, od svog osnivanja ulaže značajne napore da prati i unapredi kvalitet vazduha, vode, zemljišta i prirodne baštine. Realizovano je preko 1000 projekata sa lokalnim samoupravama, udruženjima građana, stručnim i naučnim institucijama, upravljačima zaštićenih područja, korisnicima ribolovnih voda i drugim partnerima. Iniciran je i realizovan čitav niz prekograničnih projekata. Izrađena je studija stanja životne sredine u AP Vojvodini sa predlogom mera za njeno unapređenje. Ipak, zbog kompleksnosti te oblasti, brojnih negativnih pritisaka, nedovoljnih finansijskih ulaganja i usklađenosti sektorskih politika, životna sredina je i dalje bremenita brojnim problemima. Posebno treba istaći narušen kvalitet površinskih i podzemnih voda i potrebu sanacije zagađenih vodotoka i prečišćavanja otpadnih voda. Prisutno je zagađenje vazduha kao posledica emisije iz industrije, saobraćaja i domaćinstava, kao i zemljišta i voda usled neadekvatnog odlaganja otpada, izlivanja neprečišćenih otpadnih voda naselja i industrije i često neadekvatne primene hemijskih preparata u poljoprivredi i šumarstvu. Udeo zaštićenih područja je nedovoljan u odnosu na evropske kriterijume, uz još uvek neadekvatno funkcionisanje ekološke mreže. Izuzetno mala šumovitost i odsustvo zaštitnih zelenih pojaseva vode još izraženijim nepovoljnim efektima klimatskih promena. Uspostavljanje adekvatnog sistemskog praćenja stanja elemenata životne sredine i pritisaka (vode, vazduh, zemljište, buka,…) jedan je od prioriteta, čime bi se efikasno pratile promene i preduzimale aktivne mere zaštite.\nKljučno je pitanje kako postići evropske standarde u ovoj oblasti. Nesporno je da su neophodne korenite promene, pre svega, primena zakonske regulative harmonizovane sa EU, jačanje institucionalnih kapaciteta, adekvatan finansijski podsticaj i usklađenost sa drugim sektorskim politikama. Nacionalna zakonska regulativa je u velikoj meri usklađena sa evropskim standardima, ali je nedovoljna njena primena u praksi. S obzirom na kompleksnost i zahtevnost problema u sektoru životne sredine, neophodna su velika finansijska ulaganja. Ukidanjem Fonda za zaštitu životne sredine RS sredinom 2012.g., kao i razdvajanjem oblasti životne sredine u dva nedovoljno sinhronizovana ministarstva, uskraćene su najznačajnije namenske i sistemske investicije u sektoru životne sredine. Mnogi veoma značajni programi i projekti su time zaustavljeni. Ukidanjem Fonda za životnu sredinu RS korisnici sredstava na teritoriji APV (lokalne samouprave, nevladine organizacije, upravljači zaštićenih prirodnih dobara, stručne i naučne institucije) ostali su uskraćeni za oko 20 miliona dinara u 2011.g. i 200 miliona dinara u 2012.g, na osnovu potpisanih ugovora sa Fondom i Pokrajinskim sekretarijatom.\nIako je u nadležnosti Pokrajinskog sekretarijata za urbanizam, graditeljstvo i zaštitu životne sredine Pokrajinski budžetski fond za zaštitu životne sredine, Zakonom o zaštiti životne sredine (Sl. glasnik RS, 135/04, 36/09, 72/09-dr. Zakon i 43/11-odluka US) nije predviđeno da deo naknada za zagađivanje životne sredine, koje se ostvaruju na teritoriji APV, budu priliv ovog budžetskog fonda. Najveći deo tih sredstava odlazi u republički budžet i ne vraća se u oblast životne sredine. U više navrata Pokrajinski sekretarijat je predlagao kod nadležnog ministarstva da se u izmenama i dopunama ovog Zakona reguliše usmeravanje dela prihoda (30%) od naknada, u ovaj namenski budžetski fond. Kada bi se to realizovalo, značajno bi se unapredio monitoring životne sredine, ulaganja u sanaciju crnih ekoloških tačaka i pospešio održivi razvoj lokalnih zajednica u zdravijem životnom okruženju.\nIako ograničen postojećim okolnostima, Sekretarijat je i u 2014.g. izdvojio značajna finansijska sredstva za zaštitu i unapređenje životne sredine na teritoriji APV, u iznosu od oko 500 miliona dinara, što je oko 0,8% ukupnog budžeta APV. To ipak ni približno ne zadovoljava ciljeve i potrebe približavanja EU standardima definisane strateškim dokumentima. I pored navedenih problema, smatramo da se u AP Vojvodini, sektoru životne sredine poklanja mnogo više pažnje nego u ostalim delovima Srbije. Otvorenost u komunikaciji sa javnošću, dostupnost podataka o životnoj sredini, partnerstvo sa svim zainteresovanim stranama, orjentisanost ka prekograničnoj saradnji, obezbedili su ovaj kvalitativni pomak. Dugogodišnja saradnja sa nevladinim sektorom u značajnoj meri je doprinela promovisanju i unapređenju životne sredine i podizanju javne svesti na lokalnom nivou.


Obeležen dan stradanja Srba u Podrinju\nIzvor: Prva.rs, 04.Jul.2015, 23:45 (ažurirano 02.Apr.2020.)\nVence su takođe požile delegacije Skupštine Republike Srpske, izaslanik predsednika Predsedništva BiH, i mnoge druge visoke državne i verske delegacije.\nDan stradanja Srba u Podrinju obeležen je u organizaciji Odbora Vlade Republike Srpske za negovanje tradicije oslobodilačkih ratova.\nNa području Bratunca, Srebrenice, Zvornika, Skelana, Milića, Vlasenice, Osmaka i šireg područja srednjeg Podrinja i Birča, u toku odbrambeno-otadžbinskog rata, nastradalo je 3.500 Srba, >> Pročitaj celu vest na sajtu Prva.rs << a bez jednog ili oba roditelja ostalo je 800 dece, a oko 5.400 porodica ostalo je bez pokretne i nepokretne imovine.\nNa Petrovdan 1992. muslimanske snage pod komandom Nasera Orića upale su u srpska sela Zalazje, Biljača, Sase i Zagone i ubile i izmasakrirale 69 srpskih civila, više od 70 ranili, a 19 se vode kao nestali.\nNa području opština Srebrenica, Zvornik, Milići, Bratunac, Vlasenica i Osmaci u toku rata stradalo je najmanje 1.300 lica srpske nacionalnosti, dok je na širem području srednjeg Podrinja i Birča stradalo ukupno 3.267 Srba.\nNapadi su uglavnom izvođeni na najznačajnije pravoslavne praznike - na Božić, pravoslavnu Novu godinu, Đurđevdan, Vidovdan, Petrovdan. Od maja do decembra 1992. godine u napadima muslimanskih snaga uništeno je i razoreno na desetine srpskih sela i na najbrutalniji način ubijeno stotine srpskih civila u Srebrenici, Bratuncu i Skelanima.\nU tom perodu je samo na području Srebrenice napadnuto 21 srpsko selo u kojima je ubijeno više od 400 srpskih civila, a u napadu na 22 srpska sela opštine Bratunac ubijeno je najmanje 560 srpskih civila.\nBlic: U Bratuncu služen parastos za oko 3.500 ubijenih Srba\nKurir: VULIN: Bilo bih lakše da su se vođe drugih naroda vodili Vučićevim primerom\nBlic: Vulin:Bilo bi lakše kad bi se svi vodili Vučićevim primerom\nVečernje novosti: Vulin: Prvo pitate ove majke zašto neće nikad skinuti crninu, pa onda dodajte uz ime srpskog naroda reč “genocid”


Slobodno srpski sa Ramušom Haradinajem\nU 306. emisiji Slobodno srpski gostovao je predsednik Vlade Kosova Ramuš Haradinaj. U intervjuu Budimiru Ničiću on je rekao da je zadovoljan rezultatima rada njegovog kabineta u prvih sto dana rada i da time, kako je kazao, treba da budu zadovoljni i građani.\nHaradinaj o Vućiću\nBiće korekcije Sporazuma o demarakciji sa Crnom Gorom\nGovoreći o demarkaciji granice sa Crnom Gorom Haradinaj je kazao da se nada da poslanici Skupštine Kosova neće ratifikovati Sporazum koji su potpisale Vlade Kosova i Crne Gore i da će doći do njegove korekcije.\n“Mi smo danas na Kosovu sposobni da to ne dozvolimo i radićemo na tome. Stojim veoma čvrsto da do toga ne dođe, da ne bude međuetnička stvar. Ako postoji nezadovoljstvo Vladom zbog neke odluke ili nečeg što dolazi spolja nijedna zajednica na Kosovu nije kriva zbog toga. Mi smo budni i nema razloga da se danas uopšte brinemo zbog toga”, rekao je kosovski premijer Ramuš Haradinaj gostujući u Slobodno srpski.


VIŠKOVIĆ PODVUKAO "Prvim Ustavom stvoren temelj na kojem Srpska i danas počiva" - Srpskainfo\nVIŠKOVIĆ PODVUKAO "Prvim Ustavom stvoren temelj na kojem Srpska i danas počiva"\nPredsjednik Vlade Republike Srpske Radovan Višković rekao je Srni da je prvim Ustavom određen politički okvir Republike i funkcionisanje njenih institucija, stvoren temelj na kojem Srpska i danas počiva, te jasno poručeno da srpski narod želi da živi u demokratski uređenom društvu.\nDan kada je donesen prvi Ustav Republike Srpske istorijski je važan datum za srpski narod na ovim prostorima. Hrabrost i vizija tadašnjeg rukovodstva i cjelokupnog srpskog naroda bile su od vitalnog značaja da se snažno odgovori na dešavanja u tom vremenu i da Republika Srpska bude uređena kroz njen najveći zakonodavni akt – Ustav – ocijenio je Višković.\nOn je poručuje da to obavezuje da Republiku Srpsku, uprkos pritiscima kojima je i danas izložena, nastave čuvati i razvijati kao društvo u kojem se poštuju prava i slobode svih njenih građana.\n– Činjenica da je Republika Srpska međunarodno verifikovana Dejtonskim mirovnim sporazumom dodatno potvrđuje njen legitimitet i ojačava njen pravni, ustavni i politički kapacitet. Naše prioritetno opredjeljenje je povratak na izvorni Dejtonski sporazum – istakao je Višković.\n"GRADIMO DRŽAVU" Dodik poručio da se dan donošenja Ustava smatra drugim Danom Srpske\nPrema njegovim riječima, Vlada Republike Srpske, u okviru svojih nadležnosti, dosljedno je posvećena funkcionisanju ustavnopravnog i političkog sistema i jačanju pozicije Republike Srpske.\nPrvi Ustav donesen je 28. februara 1992. pod nazivom Ustav Srpske Republike BiH i bio je temelj pravne moći, sigurnosti, legaliteta i legitimiteta Republike Srpske.\nPolitika Radovan ViškovićRepublika Srpskaustav\nMONSTRUM Trener se pohvalio kako se divljački iživljava nad djetetom na treningu (UZNEMIRUJUĆI SNIMAK)


Đaci prvaci postali članovi čajetinske biblioteke – Vila As\nU utorak, 8.oktobra 2019.godine đaci prvaci iz osnovnih škola Dimitrije Tucović – Čajetina, Savo Jovanović – Sirogojno i Milivoje Borović – Mačkat su postali članovi biblioteke Ljubiša R Đenić u Čajetini. Ova akcija se tradicionalno održava početkom oktobra u okviru “Dečje nedelje”.\nVredne bibliotekarke su decu dočekale zanimljivim pesmama i pričama zavičajnih pisaca, a zatim su ih upoznale sa radom biblioteke, načinom uzimanja i čuvanja knjiga.\nĐacima su puno uspeha u školi poželeli i predstavnici lokalne samouprave, koji su za prvake obezbedili knjige i novčani poklon u iznosu od 5000 dinara. Pored poklona 121 đak prvak dobio besplatnu člansku kartu biblioteke Ljubiša R Đenić, koje se mogu koristiti u matičnoj biblioteci u Čajetini i novootvorenom odeljenju na Zlatiboru.


TO Zlatibor: Promocija u Nemačkoj i Austriji (VIDEO) - OGLASNA TABLA - INFO\n20 јануара, 2019 0346\nTO Zlatibor je krenula sa promocijama turističke ponude u zemlji i inostranstvu. Prve nastupe imala je u Austriji i Nemačkoj gde je zapaženo predstavila potencijale Zlatibora u ovoj i nastupajućoj sezoni.\nTuristička Organizacija Zlatibor je nastupila na sajmu turizma,kampinga i kamp opreme CMT u Štutgartu na zajedničikom štandu sa Turističkom organizacijom Srbije. Pored uobičajenih aktivnosti i informisanja nemačkih turista o potencijalima Zlatibora,predstavnici Turističke organizacije Zlatibor su imali i niz uspešnih sastanaka.\n„Ideja nastup na tom sajmu je zapravo prezentacija auto-kampa na Zlatiboru kako bi se on još više aktivirao i privukao sve veći broj turista, pogotovu iz inostranstva“, rekao je direktor TO Zlatibor, Vladimir Živanović.\nSa kamping asocijacija iz Holandije ugovorena je još jedna grupa kampera za jun mesec tako da je dosada ugovoreno ukupno 6 organizovanih poseta. Pored toga održani su i sastanci sa turističkim agencijama „Kuga tours kamping reisen“ i „Wikinger reisen“ o mogućnostima dovođenja organizovanih grupa zainteresovanih za aktivni odmor,biciklizam i planinarenje.\n„Ove godine planiramo zaista intezivne nastupe na turističkim tržištima sa promocijom Zlatibora. U februaru ćemo nastupiti na sajmu turizma u Sofiji (Bugarska), zatim na Međunarodnom sajmu u Beogradu, a onda nas očekuje sajam u Berlinu i Moskvi gde ove godine planiramo posebne prezentacije kako bi upoznali turiste i javnost zapadnoevropskih zemalja, ali i Rusije sa ponudom Zlatibora. Očekujemo da će biti porast stranih turista za tu letnju sezonu koju, zapravo, promovišemo kroz ove sajmove.“\nPre sajma u Štutgartu predstavnici Turističke organizacije Zlatibor su potpisali ugovor sa austrijskim kamping klubom OCC o reklamiranju kampa Zlatibor u svim brošurama i publikacijama tog kluba, a svi članovi tog kluba će imati popust za boravak u Kampu „Zlatibor“. Plan TO za naredne mesece je i nastavak organizovanja studijskih tura za novinare i turoperatere iz zemlje i inostranstva.


ŠUMADIJA - Ćuprija: Novi most na Velikoj Moravi 2021. godine - Vesti iz Kragujevca i Šumadije - Pressek.rs\nBy eKapija, foto:M.O. Četvrtak, 21. novembar 2019.\nIzgradnja još jednog mosta preko Velike Morave u Ćupriji trebalo da počne 2021. godine, nadaju se u lokalnoj samoupravi. Opština je izradila Plan detaljne regulacije gradskog naselja Ćuprija, a dalji koraci u nastavku realizacije ovog projekta u nadležnosti su republičkih institucija i preduzeća, prenosi eKapija.\n- JP Putevi Srbije doneli su odluku da izradu Idejnog projekta sa studijom opravdanosti izgradnje mosta preko reke Velike Morave i pristupnih saobraćajnica u Ćupriji dobije grupa ponuđača - Institut za puteve AD Beograd i Mostprojekt a.d. Beograd, kažu za eKapiju iz Kabineta predsednika opštine.\nKako za eKapiju navode iz Kabineta predsednika opštine Ćuprija, prema informaciji od pre 20-tak dana, projekat se nalazio na lokacijskim uslovima. Dodaju da je realno očekivati da u 2020. godini bude završen projekat za građevinsku dozvolu, a da u 2021. bude raspisana javna nabavka za izvođenje radova na izgradnji novog mosta.\nInače, 1922. godine u Srbiji su izgrađeni prvi čelični mostovi, finansirani sredstvima reparacije na ime ratne štete nastale tokom Velikog rata. Jedan od tih mostova bio je i dalje funkcionalni Moravski most, tzv. Žuti most u Ćupriji.\nKlinički centar i Dom zdravlja u Kragujevcu objavili su nekoliko oglasa za zapošljavanje ukupno 7 novih radnika. Konkursi su objavljeni 20. novembra, a rok za konkurisanje je 8 dana. ...\nU jednoj od lekcija u udžbeniku iz geografije za 6. razred osnovne škole, iz koga između ostalog uče i kragujevački đaci, žene su okrovljene za pad nataliteta. U pitanju je izdanje ...


CEP nudi besplatnu edukaciju nezaposlenim osobama - Klix.ba\nBiH CEP nudi besplatnu edukaciju nezaposlenim osobama\nCEP nudi besplatnu edukaciju nezaposlenim osobama\n10.1.2014. u 15:51\nUdruženje "Centar za evropski put" (CEP) realizira projekta "Novi Grad - poslovna rješenja" čiji je cilj povećanje kvalitete i kvantitete mjera usmjerenih ka smanjenju nezaposlenosti a kroz neformalni oblik edukacije i povezivanje istih sa privrednim subjektima radi buduće saradnje.\nCEP-ov projekt posebno je usmjeren na pripadnike ugroženih kategorija stanovništva, žene, osobe sa invaliditetom i Rome.\nBesplatnu edukacije u periodu od novembra 2013. do januara 2014. godine prošlo je 100 polaznika iz općine Novi Grad Sarajevo. Cilj cjelokupnog projektnog programa je povezivanje privrednih subjekata općine s ciljnim grupama kroz ohrabrivanje poduzetničke inicijative i unapređenja kapaciteta, znanja i vještina, odnosno budućih poduzetnika na području općine Novi Grad Sarajevo.\nU okviru ovog projekta u periodu januar - februar 2014. godine održat će se Dan otvorenih vrata i Sajam zapošljavanja.\nProjekat “Novi Grad - poslovna rješenja” prepoznao je i načelnik Općine Novi Grad Sarajevo Semir Efendić kao pozitivnu mjeru u smjeru borbe protiv nezaposlenosti, te pružio maksimalnu tehničku podršku za njegovu realizaciju.\nUdruženje CEP poziva sve zainteresirane da se prijave na besplatne edukacije koje će se organizirati do kraja mjeseca februara u nekoliko različitih ciklusa. Više informacija o načinu prijavljivanja na edukaciju i projektnim aktivnostima dobit ćete na web stranici udruženja .\nProjekat "Novi Grad - poslovna rješenja" se realizuje u sklopu UNDP-ovog projekta "Jačanje lokalne demokratije III - LOD III" kojeg finansira Evropska unija iz sredstava Instrumenta za pretpristupnu pomoć (IPA) u iznosu od 2 miliona eura.


Sanacija gradske deponije u Sanskom Mostu\nLokalne vlasti u Sanskom Mostu realiziraće u narednom periodu projekat sanacije gradske deponije koja je smještena na lokaciji Sanska brda, na uzvišenju neposredno iznad gradskog područja.\nProjekat je izradio Institut za građevinarstvo iz Banjaluke, i on je prezentiran na javnoj raspravi koja je održana u Sanskom Mostu.\n„Projekat sanacije podrazumjeva period od narednih sedam godina, a u tom vremenskom roku trebalo bi pronaći dugoročno i kvalitetno rješenje upravljanja otpadom u Sanskom Mostu.“, istakao je predstavnik pomenutog instituta, Siniša Cukut.\nPrema njegovim riječima, sanacija podrazumjeva izgradnju izolacionog sistema kako bi se onemogućila kontaminacija zemljišta,te sistema koji bi riješio problem otpadnih voda i deponijskog gasa. Pored toga, predviđena je izgradnja objekata koji bi služili za odvajanje i selektiranje otpada kao i zaštitne ograde oko deponije. „Trenutno, radi se o potpuno nesanitarnoj deponiji gdje se otpad jednostavno zatrpava zemljom.\nPored toga, na ovom lokalitetu smješten je azil za pse koji su svakodnevno u kontaktu sa smećem, zbog čega prijeti opasnost pojave i širenja zaraza.“, istakao je Cukut. Zanimljivo je kako se sadašnja gradska deponija prostire na 26 dunuma zemljišta i koristi duže od tri decenije iako ne posjeduje upotrebnu i okolišnu dozvolu.\nSadašnja lokacija deponije vremenom je postala ekološki problem obzirom na urbanistički razvoj ovog područja, obzirom da su pojedina domaćinstva udaljena svega nekoliko stotina metara. Proteklih godina, mještani koji žive u blizini deponije u nekoliko navrata su organizirali blokade i proteste tražeći da se na neki način riješi ovaj ekološki problem.\nObjavio: Čet, 08/06/2017 - 18:57\nU Unsko-sanskom kantonu u protekla 24 sata zabilježeno 13 saobraćajnih nezgoda!\nKantonalna bolnica Bihać: Operacione sale u narednih mjesec dana\nUskoro početak školske godine u USK: Glavobolju zadaju cijene školskog pribora i udžbenika\nU kojih 5 područja djelatnosti je najviše uposlenih Krajišnika? (FOTO)\nPregled učešća kantona u ukupnoj naplati javnih prihoda: Sarajevo država u državi, Krajina kap u moru (FOTO)\nVečeras stiže promjena vremena: Očekuje se olujno nevrijeme u Krajini\nTužilaštvo USK: Optužnica protiv Rajka Railića zbog ubistva u Sanskom Mostu\nLondonski okršaj za Ligu prvaka: Arsenal dočekuje Čelzi


Robert Gejts: Komandant američkih snaga na Bliskom istoku podneo ostavku\nAdmiral Vilijam Felon je posetio Irak marta prošle godine, nekoliko dana posle preuzimanja američke Centralne komande. On će otići sa tog položaja krajem meseca, posle nedavnog objavljivanja članka u jednom magazinu u kojem je predstavljen kao protivnik politike predsednika Buša prema Iranu.\nMagazin «Esvajer» je okarakterisao Felona kao jedinog u administraciji koji se protivi preduzimanju vojne akcije radi prekidanja iranskog nuklearnog programa. Sekretar za odbranu Gejts je rekao da je besmisleno pomišljati da Felonov odlazak signalizuje da se administracija priprema za rat protiv Irana.\n«Svi govorimo da su sve opcije na stolu, ali isto tako smo svi usredsređeni na važnost vršenja ekonomskog i diplomatskog pritiska na Iran», rekao je Gejts.\nFelon je u saopštenju poricao bilo kakvo razmimoilaženje sa Bušovom administracijom, dok sam predsednik opisuje Felona kao izuzetnog mornara. U saopštenju Bele kuće, admiralu se pripisuju zasluge za napredak u ratovima u Iraku i Avganistanu.


Ilustracija (Foto Empirika)\nMinistarstvo unutrašnjih poslova Kosova najavilo je da će vlasnici vozila sa „KS“ registarskim oznakama prilikom produžetka registracije morati da tablice zamene „RKS“ oznakom.\nU saopštenju Empirike se navodi da se u skladu sa dogovorom o finalizaciji sprovođenja Sporazuma o slobodi kretanja iz 2011. godine usklađenom između Prištine i Beograda, u Briselu 14. septembra 2016. godine, “Kosovo obavezalo na produženje važenja “KS” registarskih tablica na period od pet godina nakon potpisivanja”.\nTakođe, navodi se da isti dogovor obavezuje pregovaračke strane da ovo pitanje ponovo razmatraju uz posredovanje Evropske unije, nakon 14. septembra 2021. godine.\nPodsećaju da je uprkos jasno definisanim obavezama koje proizilaze iz dogovora, Ministarstvo unutrašnjih poslova Kosova sredinom septembra saopštilo:\n„Svi vlasnici vozila koja poseduju KS tablice, prilikom produženja registracije vozila, u obavezi da KS tablice zamene RKS tablicama, prema proceduri za produženje registracije vozila i na osnovu odluke Br. 012/2020 od 10.01.2020 za određivanje tarifa“.\nGrupa organizacija civilnog društva i medija je saopštila da su ovim postupkom “direktno prekršene preuzete obaveze i ugroženo pravo vozača na odabir ili produžetak tablica sa oznakom KS”.\n“Kao zajednici kojoj je posedovanje registarskih KS tablica ključno, kosovskim Srbima je ovim činom otežano pravo na slobodu kretanja, naročito zbog veza sa centralnom Srbijom. Iz istog ili sličnog razloga, kosovskim Albancima i ostalim zajednicama biće otežano kretanje sa Kosova u Srbiju i obrnuto”, navodi se u saopštenju Empirike.\nDodaje se da je odluka problematična, “jer je sprovedena uz odsustvo konsultacije sa širom i stručnom javnošću, te su vlasnici KS tablica ostavljeni pred svršen čin”.\n“U svetlu obnove i nastavka pregovora između Prištine i Beograda, od ključne je važnosti da se već dogovoreni principi dosledno poštuju od obeju strana. U praksi bi to značilo da bi Ministarstvo unutrašnjih poslova trebalo da povuče gore pomenutu odluku, te promenu postojećeg aranžmana uskladi sa Briselom i Beogradom, kako to nalaže slovo samog dogovora”, napominje se u saopštenju.\nČlanovi Empirike ovom prilikom apeluju na Ministarstvo unutrašnjih poslova Kosova “da povuče odluku o obavezi zamene tablica, sve do završetka perioda važenja dogovora iz Brisela (14. septembar 2021. godine)”.\nOd Evropske unije se traži “da u ulozi kontrolora implementacije dogovorenih sporazuma posreduje prilikom promene odluke o obavezi zamene tablica”, ali i da pripremi “agendu i uslove sastanka između Prištine i Beograda kako bi se tokom sledeće godine dve strane dogovorile o prirodi i sadržaju nastavka/promene aranžmana sa KS tablicama”.\nNavodi se da Beograd treba javno da reaguje “na kršenje dogovora iz Brisela i aktivnije se uključi u postizanje kompromisnog rešenja, koje bi zadovoljilo sadašnje (/buduće) vlasnike KS tablica”.\nČlanice Empirike koje potpisuju apel su: Aktiv, Centar za zastupanje demokratske kulture - ACDC, Centar za prava manjinskih zajednica, EMEG, Forum za razvoj i multietničku saradnju - FDMC, Gračanica Onlajn, Humani centar Mitrovica, Komunikacija za razvoj društva - CSD, Medija Centar, New Press, Radio Kontakt plus, RTV Kim, RTV Mir, Sinergija


Izvor: Vostok.rs, 02.Avg.2021, 09:48\n"Provokacije" u Crnom moru, za koje je optužena Moskva, nisu ništa drugo do zaštita sopstvenih granica, rekao je za RIA Novosti Adalbi Šagošev, član komisije Državne dume za ispitivanje činjenica stranog mešanja. Ranije je komandant američke mornarice u Evropi i Africi admiral Robert Berk rekao da Rusija "provocira" SAD na napad. Kako je istakao Šagošev, ako profesionalci rade u crnomorskom regionu, neće biti problema. "Provokacije nisu ruski rukopisi. Apsolutno je očigledno da su nedavne provokacije američki rukopis. Vrlo je čitak", naveo je on. Prema rečima parlamentarca, Rusija je veoma ozbiljna u pogledu zaštite državnih granica. Prema rečima Šagoševa, sve kritike Moskve po ovom pitanju objašnjavaju se činjenicom da se Amerikanci ne mogu ponašati kao kod kuće u krimskom akvatorijumu. "Crno more je više naš dom, a ne američki ili NATO", zaključio je on.\nIzjava komandanta američke mornarice u Evropi i Africi izuzetno je opasna i predstavlja pokušaj prebacivanja odgovornosti za izazivanje sukoba u Crnom moru, rekao je za RIA Novosti zamenik ministra spoljnih poslova Aleksandar Gruško. Ranije je admiral Robert Berk rekao da Rusija "provocira" Sjedinjene...


Solarni avion uspešno okončao put oko sveta – NovostiDana.rs\nABU DABI – Avion na solarni pogon „Solar impals 2“ završio je danas svoj istorijski put oko sveta sletevši u Abu Dabi, čime je postao prvi avion koji je obleteo planetu bez ijedne kapi goriva.\nTa letelica, koja je započela let oko sveta 9. marta prošle godine iz Abu Dabija, sletela je rano jutros u isti grad, gde je dočekana uz aplauze i uzvike odobravanja, prenela je agencija AFP.\nŠvajcarski istraživač i direktor projekta „Solar impals“ Bertran Pikar je upravljao solarnim avionom na poslednjoj etapi leta, koja je trajala 48 sati i tokom koje je letelica poletela iz Kaira, preletela Crveno more, veliku saudijsku pustinju i Persijski zaliv.\nAvion je tokom svog leta oko sveta prešao impresivnih 43.000 kilometara i preleteo četiri kontinenta, dva okeana i tri mora.\nLet je trajao efektivno 23 dana, tokom kojih nije potrošena ni kap goriva, budući da avion leti na solarni pogon.\n„Budućnost je čista, budućnost ste vi, budućnost je već nastupila, a hajde da je odvedemo još dalje“, izjavio je Pikar po sletanju.\n„Želeo bih da istaknem da je ‘Solar impals’ više od postignuća u istoriji avijacije, taj projekat je postignuće u istoriji energije. Nikad ne treba da prihvatimo da svet bude zagađen samo zato što su ljudi preplašeni da razmišljaju na različiti način“, rekao je on.\nGeneralni sekretar Ujedinjenih nacija Ban Kimun je nekoliko sati pre sletanja aviona pohvalio taj projekat rečima: „Moje najdublje poštovanje i divljenje vašoj hrabrosti. Ovo je istorijski dan, ne samo za vas nego i za čovečanstvo.“\n„Solar impals 2“ leti bez kapi goriva, a njegova četiri motora rade isključivo na pogon sunčeve energije koju skuplja više od 17.000 solarnih ćelija na krilima aviona. Solarna energija se prikuplja tokom dana i pohranjuje u baterije, kako bi pomoću električne energije avion leteo noću.\nRaspon krila solarnog aviona je veći od raspona krila „boinga 747“, letelica je teška kao porodični automobil, a tokom letenja dostiže brzinu između 55 i 100 kilometara na sat.\nJedan od najvrelijih dana ikada – 23. jul


Energetsko tržište na Zapadnom Balkanu treba da se integriše radi lakše energetske tranzicije, finansiranja\nFoto: Dardan Abazi, Sonja Risteska, Christian Regl i Dirk Buschle\nZemlje Zapadnog Balkana istovremeno prolaze kroz energetsku tranziciju, pa zajednički pristup omogućava lakše finansiranje zelene energije i napuštanje upotrebe uglja, izjavili su zamenik direktora Sekretarijata Energetske zajednice Dirk Buschle i troje stručnjaka s kojima je razgovarao Balkan Green Energy News. Međutim, izvori sredstava su još daleko od dovoljnih.\nAgora Energiewende sprovodi projekat Energetska tranzicija Zapadnog Balkana – Balkanski zeleni dogovor, namenjen prikazivanju ekonomskih, finansijskih i koristi po energetsku bezbednost koje okvir Evropskog zelenog dogovora pruža zemljama regiona što se uveliko oslanjaju na ugalj. Balkan Green Energy News tim povodom za svoje čitaoce analizira napredak u energetskoj tranziciji.\nRazgovarali smo sa zamenikom direktora Sekretarijata Energetske zajednice Dirkom Buschleom, zatim Christianom Redlom i Sonjom Risteskom iz Agore i Dardanom Abazijem, višim istraživačem na Institutu za razvojnu politiku u Prištini. On je dao uvid u izazove s kojima se suočava Kosovo*.\nNaši sagovornici su se složili da tržišta električne energije u regionu treba da se integrišu da bi potrebe za balansiranjem i fleksibilnošću dok raste učešće obnovljivih izvora bile manje, što bi rezultovalo nižim troškovima za potrošače. Što se tiče efekata tekuće energetske krize u Evropi i šire, naveli su da to jasno pokazuje da ekspanzija zelene energije mora da se ubrza, ali i da sektor fosilnih goriva mora da snosi posledice svog uticaja na društvo.\n„Uveren sam da kazaljke na satu energetske tranzicije ugovornih strana ne mogu i neće krenuti unazad. Energetska zajednica neće postati nekakav evropski rezervat za ugljenik. Njene ugovorne strane su dovoljno pametne i inovativne da se prilagode, umesto da ih neko vuče ka smanjenju neto emisija na nulu“, naglasio je Buschle. On je dodao da je uticaj na radnike u sektoru uglja i stanovnike regiona gde je privreda zavisna od tog fosilnog goriva jedan od ključnih elemenata transformacije, ali je i priznao da postojeći finansijski mehanizmi nisu dovoljni da ublaže udarac.\nFinansiranje može da se obezbedi preko donatora i atraktivnih kredita međunarodnih finansijskih organizacija\nJoš jedna zajednička tačka u intervjuima je da naplata ispuštanja ugljenika donosi koristi po društvo, jer oslobađa izvoznike od plaćanja planiranog graničnog poreza Evropske unije i obezbeđuje javna sredstva za podsticanje obnovljive energije i zelenih inovacija. Taj sistem će biti uveden kroz Mehanizam za prekogranično prilagođavanje ugljenika ili CBAM.\nU skladu sa strategijom EU, Sekretarijat Energetske zajednice i Agora Energiewende snažno preporučuju postepeno smanjivanje upotrebe uglja na nulu. Ove dve organizacije su obećale da će pomoći zemljama u regionu u tom postupku, uključujući uvođenje domaćih poreza na ugljenik, i asistirati im pri obezbeđivanju eksternih finansijskih sredstava mimo Ekonomskog i investicionog plana EU za Zapadni Balkan. Zamisao je da se dobiju donacije i atraktivni zajmovi međunarodnih finansijskih organizacija.\nZeleni scenario isključuje subvencije za fosilna goriva, podrazumeva transparentnost\n„Ugovorne strane će morati da se opredele kako da troše svoje vlastite javne resurse. U to ulazi preispitivanje subvencija za fosilna goriva i, u opštijem smislu, opredeljivanje za investicije koje mogu da izdrže izazov vremena, da ne bi propale zbog toga što nisu održive u zelenom scenariju“, upozorio je Buschle. Tranzicija ne može da krene pravim tokom bez stabilnog i transparentnog upravljanja tržištima, podvukao je.\nOvaj visoki zvaničnik Energetske zajednice je izjavio da bi unapređenje oblika tržišta moralo da bude usredsređeno na mehanizme podrške čiji su troškovi manji nego kod fidin tarifa. Operateri postrojenja za proizvodnju obnovljive energije moraju da „preuzmu balansnu odgovornost s predvidljivim troškovima“, za šta je potrebno formirati likvidna i neremećena tržišta struje za isporuku u kratkim rokovima, izjavio je.\nMehanizmi za aukcije su u razvoju širom regiona, a cilj je da se poveća konkurentnost u nadmetanju za državnu podršku, s idejom da se smanje troškovi, što će se na kraju odraziti i na potrošače. Ali uvođenje obnovljivih izvora takođe zavisi od prevazilaženja tehničkih prepreka i sprovođenja reformi.\nDonošenje propisa na Zapadnom Balkanu ima odgovarajuću dinamiku\nNa pozitivnoj strani, ugovorne strane Energetske zajednice su nedavno prihvatile Direktivu o obnovljivim izvorima (REDII) i nastavljaju da unapređuju pravni okvir, naveo je Buschle. Albanija, Crna Gora i Severna Makedonija prednjače u uvođenju aukcija i alternativa fidin tarifama, po njegovom mišljenju.\n„Srbija je prošle godine usvojila jedan od najboljih zakona o energiji iz obnovljivih izvora u Evropi, a upravo treba da zaprati ostale u tenderima za nove kapacitete. I drugi će se priključiti. Regija počinje da iskorišćava puni potencijal vetra i solara, a verovatno će čak postati uspešnija u tome nego zasićenija tržišta u Evropi, ukoliko ugovorne strane održe kurs“, izjavio je Buschle.\nZabrana državne pomoći sužava mogućnosti za finansiranje novih pogona na ugalj\nUpitan za efekat kašnjenja rekonstrukcije termoelektrane na ugalj Pljevlja u Crnoj Gori na energetsku tranziciju regiona, zvaničnik Energetske zajednice je ukazao na to da ugovor o osnivanju organizacije iz 2005. već predviđa postepeni prestanak korišćenja uglja. Zabrana državne pomoći sužava mogućnosti za finansiranje novih pogona na ugalj, kao što se nedavno videlo u slučaju projekta Tuzla 7 u Bosni i Hercegovini, istakao je.\nSekretarijat je pokrenuo odgovarajuće prekršajne postupke i nastaviće da to sistematski radi, izjavio je Buschle.\nEnergetska kriza donela izazove za proces tranzicije\nAgorina projektna menadžerka za Jugoistočnu Evropu Sonja Risteska naglasila je da ugovorne strane imaju zajednički cilj i obavezu da se pridruže unutrašnjem energetskom tržištu EU, po mogućnosti najkasnije 2030. godine. Navela je da njena organizacija pomaže u dijalogu o faznom napuštanju uglja unutar Zapadnog Balkana i sa susedima tih zemalja u EU i Jugoistočnoj Evropi.\nDirk Buschle je priznao da je debata trenutno verovatno zasenjena udarcem od skokova cena energenata u celoj Evropi. Ocenio je da su situaciju u regionu pogoršale havarije u zastarelim elektranama na ugalj.\nBuschle: Kriza baca svetlo na manjak investicija javnih preduzeća u elektroenergetskom sektoru tokom poslednjih decenija, za šta nije odgovoran samo menadžment, nego i vlasti koje se uzdržavaju od reforme tržišta i kreacije cena\nKriza otkriva mane i opovrgava neke ustaljene mitove u filozofiji o energetskom sektoru u regionu, tvrdi Buschle. „Reč je, između ostalog, o verovanju da ciklus snabdevanja od domaće proizvodnje do domaće potrošnje po niskim cenama usled unakrsnog subvencionisanja funkcioniše na dug rok. Ekonomskim osnovama ne možemo prkositi, a po njima se realni troškovi moraju pokriti i to mora da obuhvati investicije u tehnologiju i sisteme koji mogu da izdrže test vremena. Kriza baca svetlo na manjak investicija javnih preduzeća u elektroenergetskom sektoru tokom poslednjih decenija, za šta nije odgovoran samo menadžment, nego i vlasti koje se uzdržavaju od reforme tržišta i kreacije cena,“ podvukao je.\nPropagiranje oslanjanja na domaće prirodne resurse i smanjivanja zavisnosti od uvoza su prirodni refleksi u takvim okolnostima, objasnio je Buschle. Ali kada to vodi vraćanju monopolizacije tržišta, nacionalnoj autarhiji i oslanjanju na ugalj i lignit, reakcije ove vrste izazivaju neodrživ pritisak na budžet i neće poslužiti kao zaštita od sledeće krize, rekao je. „Moja zemlja, Nemačka, platila je visoku cenu zbog pokušaja da oživi ugalj nakon naftne krize iz sedamdesetih godina prošlog veka“, upozorio je.\nZajednice zavise od podrške u prevazilaženju krize, troškova dekarbonizacije\nUčesnici u razgovoru s Balkan Green Energy Newsom su izrazili uverenje da za lokalne zajednice neophodna podrška u prevazilaženju ekonomskih i društvenih troškova dekarbonizacije kao i krize.\nKada je reč o Kosovu*, Dardan Abazi iz INDEP-a kaže da bi tamošnje vlasti morale da osnuju fond za ugrožene potrošače. „Uvoz po veoma visokim cenama dovodi do smanjenja investicija, a ponekad i do manjka energije. Stoga su ulaganja u nove projekte za proizvodnju energije jako bitna za prevazilaženje ovih kriza“, napomenuo je.\nPristup po kojem je zagađivač taj koji plaća podstiče potrošačku svest i brigu o životnoj sredini, navodi Dardan Abazi iz INDEP-a\nKosovo* je prošlog meseca bilo prisiljeno da uvede restrikcije struje. Tamo će morati da se ulaže i u energetsku efikasnost kroz Paket za ekonomsku obnovu i da se što pre ubrza investiranje u daljinsko grejanje radi smanjivanja potražnje za električnom energijom, po Dardanijevom mišljenju. Osim toga, on je ukazao na sporost liberalizacije tržišta i nedostatak jedinstvenog centra kojem bi se građani obraćali za energetsko unapređivanje stambenog prostora, rekavši da ti faktori smetaju razvoju kapaciteta zelene energije.\nBudućnost tamošnjeg energetskog sistema je još uvek predmet rasprava, budući da je predlog izgradnje gasovoda propao, projekat termoelektrane na ugalj je otkazan, a rekonstrukcija postojećih je neizvesna. Abazi je napomenuo da su neka od rešenja tržišna integracija s Albanijom, podrška prozjumerima i uvođenje poreza za korisnike fosilnih resursa i na ugljenik.\nPraksa da zagađivač plaća će podići potrošačku svest i brigu o životnoj sredini, smatra ovaj stručnjak. Risteska pak kaže da je naplata na ime ispuštenog ugljenika je jedna od alatki koje treba uvesti kroz široke reforme na Zapadnom Balkanu. Ta grupa zemalja ima prednost u odnosu na druge trgovinske partnere EU: prekogranični porez na CO2 će za elektroenergetski sektor biti primenjen tek 2030. i to samo ukoliko ne budu sprovedene brojne propisane reforme, ali finansiranje za to je dostupno, navela je.\nPrihod od taksi na ugljenik i CBAM-a namenjeni su isključivo u socijalne i klimatske svrhe i za životnu sredinu\nRegionalna saradnja je apsolutno neophodna da se podeli teret prelaska sa uglja na čiste izvore, po rečima Risteske, koja je dodala da te napore finansijski i znanjem i iskustvom treba da podrže EU, Energetska zajednica i neki od njenih najvećih trgovinskih partnera, poput Nemačke.\nŠto se tiče CBAM-a i obaveze ugovornih strana da osmisle mehanizme za naplatu emisija ugljenika, Dirk Buschle je kazao da prihodi s te strane moraju da se usmere isključivo u jasno definisane socijalne i klimatske svrhe i životnu sredinu. Vlade će takođe morati da se odluče kako da troše svoje javne resurse. U to ulazi\nDržave određuju svoj energetski miks u zavisnosti od potencijala, sistemskih troškova\nO tehničkom aspektu i pogodnim modelima dekarbonizacije još uvek se raspravlja. Viši istraživač za evropsku saradnju u energetici u organizaciji Agora Energiewende Christian Redl izrazio je uverenje da su glavni nosioci obnovljivi izvori, pogotovo vetar i sunčeva energija.\n„Potrebno nam je nekoliko opcija za fleksibilnost, od kojih su važne postojeće hidro-skladištenje i mreže. Trebaće nam novog kapaciteta za skladištenje, baterije za kratkoročno i vodonik za dugoročno, sezonsko skladištenje“, po njegovom mišljenju. Redl je dodao da gasna postrojenja imaju ulogu rezerve i u vršnom periodu, a ne za proizvodnju bazne energije.\nSve nove gasne elektrane moraju da budu konstruisane tako da mogu da pređu na vodonik, jer će fosilni gas za dve decenije verovatno biti van igre\nBudući da fosilni gas treba da s vremenom bude odbačen, verovatno najkasnije 2040, zeleni vodonik bi preuzeo njegovo mesto u gasnim elektranama, istakao je. Radi toga će sve nove gasne elektrane morati da budu spremne za vodonik.\n„Naravno da ima mnogo varijanti koje mogu da se pronađu, a s obzirom na to da je gas fosilno gorivo i na neizbežno postepeno smanjivanje njegove upotrebe, povećava se privlačnost alternativa poput skladištenja i vodonika. Naravno, tu takođe imamo pitanje sistemskih troškova i različitih potencijala od zemlje do zemlje za priključivanje baterija, reverzibilnih hidroelektrana ili vodonika dobijenog korišćenjem obnovljivih izvora energije. Ne očekuje se da elektroenergetski sistem bude isti u, na primer, Bosni i Hercegovini i Severnoj Makedoniji, nego da postane jasno da je sistem s neto nula emisija realistična prilika u okviru integrisanog tržišta električne energije“, izjavio je Redl.\nDobro povezani elektroenergetski sistemi sa geografski široko rasprostranjenim vetroelektranama i solarnim parkovima može da primi više energije iz obnovljivih izvora i smanji potrebe za balansiranjem i fleksibilnošću\nObjasnio je da geografski široko rasprostranjene vetroelektrane i solarni parkovi doprinose ublažavanju efekata varijabilnosti vremenskih uslova, te da je to još jedan argument za regionalnu integraciju. „Kada ne postoje mogućnosti prekograničnog trgovanja, kada je tokom nekih sati velika proizvodnja iz vetra i solara, ta energija iz obnovljivih izvora bi morala da se skladišti ili delimično ograniči. Sve u svemu, integrisani elektroenergetski sistem može da primi više obnovljivih i da umanji potrebe za balansiranjem i fleksibilnošću i time obara troškove za potrošače“, podvukao je Redl.\nAgora Energiewende je u jednoj ranijoj studiji pokazala da povezana Jugoistočna Evropa ima manje potrebe za fleksibilnošću i veću pouzdanost sistema.\nTagovi: Agora Energiewende, dekarbonizacija, Dirk Buschle, električna energija, energetska efikasnost, energetska tranzicija, Energetska zajednica, obnovljivi izvori energije, ukidanje upotrebe uglja\nPočetna » Vesti » OIE » Energetsko tržište Zapadnog Balkana treba da se integriše radi lakše energetske tranzicije, finansiranja


Mediji: U Austriji uhapšen saradnik Veljka Belivuka - 08.06.2021, Sputnik Srbija\nNa teritoriji Austrije juče je sprovedena policijska akcija u kojoj je uhapšen Dario Đorđević, zvani Dekster, visokopozicionirani član tzv. "kavačkog klana"... 08.06.2021, Sputnik Srbija\nU trenutku hapšenja, kod Đorđevića je nađeno i 10 kilograma heroina. "Novosti" navode da je policiji pre izvesnog vremena prijavljen nestanak Đorđevića i da se on našao na spisku sa petnaestak imena mladića o čijoj se sudbini ništa ne zna.Lociranje i hapšenje Đorđevića sprovedeno je u koordinisanoj akciji na osnovu operativnih informacija pripadnika MUP Srbije i Bezbednosno informativne akcije (BIA), navode "Novosti".Kako se sumnja, Mario Đorđević je organizator kriminalne grupe, čiji su neki od članova "pali" pre mesec dana u Beču. Tada su se iza rešetaka našli Aleksa Petrović i još devet osoba. Policija je u toj akciji zaplenila oko 10 kilograma heroina, pet kilograma kokaina, određenu količinu oružja i novca.Veljko Belivuk je uhapšen u februaru. Osim Belivuka, uhapšen je i njegov najbliži saradnik Marko Miljković i drugi navodni pripadnici njihovog klana. Prema nekim operativnim saznanjima, Đorđević je osimnjičen da je za račun kavačke ekipe i svojih saradnika Belivuka i Miljkovića organizovao ubistva Aleksandra Šarca, Lazara Vukićevića i Dragana Ristića, preneo je Tanjug.Srpska narko mafija veoma je aktivna u Austriji, a to se vidi iz saopštenja policije.Samo u proteklih mesec dana "palo" je više srpskih državljana zbog narkotika. Tako su, krajem maja, tri srpska državljanina pala sa dva kilograma kokaina.Jedan srpski državljanin uhapšen je zbog uzgajanja konoplje, a policija je kod njega pronašla i zaplenila 670 biljki.I sredinom meseca uhapšen je jedan srpski državljanin zbog prodaje marihuane, a hapšenje je odvelo čuvare reda do njegove uzgajivačnice indijske konoplje.Prema izveštaju o kriminalu u Austriji za 2020. godinu, kod krivičnih dela vezanih za narkotike, Srbija se kao zemlja porekla krivičnih prestupnika nalazi na drugom mestu, iza Nemačke i ispred Avganistana.\nvesti, veljko belivuk, austrija, društvo\n10:20 08.06.2021 (Osveženo: 03:13 26.08.2021)\nU trenutku hapšenja, kod Đorđevića je nađeno i 10 kilograma heroina.\n"Novosti" navode da je policiji pre izvesnog vremena prijavljen nestanak Đorđevića i da se on našao na spisku sa petnaestak imena mladića o čijoj se sudbini ništa ne zna.\nOn je, međutim, sada zatečen sa falsifikovanim dokumentima i nema sumnje da je njegov nestanak lažno prijavljen kako bi mogao nesmetano da se kreće i čini krivična dela.\nLociranje i hapšenje Đorđevića sprovedeno je u koordinisanoj akciji na osnovu operativnih informacija pripadnika MUP Srbije i Bezbednosno informativne akcije (BIA), navode "Novosti".\nKako se sumnja, Mario Đorđević je organizator kriminalne grupe, čiji su neki od članova "pali" pre mesec dana u Beču. Tada su se iza rešetaka našli Aleksa Petrović i još devet osoba. Policija je u toj akciji zaplenila oko 10 kilograma heroina, pet kilograma kokaina, određenu količinu oružja i novca.\nVeljko Belivuk je uhapšen u februaru. Osim Belivuka, uhapšen je i njegov najbliži saradnik Marko Miljković i drugi navodni pripadnici njihovog klana.\nPrema nekim operativnim saznanjima, Đorđević je osimnjičen da je za račun kavačke ekipe i svojih saradnika Belivuka i Miljkovića organizovao ubistva Aleksandra Šarca, Lazara Vukićevića i Dragana Ristića, preneo je Tanjug.\nSamo u proteklih mesec dana "palo" je više srpskih državljana zbog narkotika.\nUhapšeno još šest pripadnika kriminalne grupe Belivuka i Miljkovića, objavljen snimak akcije /video/\n21 Maj 2021, 08:18


Najgledanije serije na HBO-u u Srbiji u 2020. godini - Deda Milorad\nNajgledanije serije na HBO-u u Srbiji u 2020. godini\nNe znam šta ste tačno radili prošle godine, ali osećam da je većina pokušala da pregura pandemiju korona virusa i izolaciju. U ovom ozloglašenom civilizacijskom periodu nikad više nismo bili sami, pa smo tražili sve moguće načine da vreme što brže prođe. Zato nije nimalo čudno zašto je baš uboga 2020. godina bila najsrećniji period za striming industriju.\nI dok se čeka još uvek zvanična statistika ostalih striming servisa, osim sporadičnih uspeha u gledanosti pojedinih serija, kao npr. “The Queen’s Gambit” koja je oborila rekord prošle godine na Netflixu, HBO u Srbiji obavestio je Dedu šta je bilo najgledane na njihovom servisu u toku 2020. godine.\nOvo je zvanična Top 5 lista serija koje su bile najgledanije na HBO GO-u u Srbiji tokom 2020. godine\nSerija “The Undoing” prati Grejs Frejzer (Nikol Kidman), uspešnu terapeutkinju, njenog muža (Hju Grant) i njihovog sina tinejdžera na putu od srećne bogataške porodice iz Njujorka do medijskog blata i upletenosi u ubistvo.\nJasno je da su Nikol Kidman i Hju Grant, uslovno rečeno, prodali publici “The Undoing”, ali “Game of Thrones” još uvek nije rekao zbogom. Čuvena Martinova adaptacija se prošle godine bila je i dalje najgledaniji HBO-ov program, iako smo se od serije oprostili još 2019.\nVestern zabavni park “Westworld” prepun androida i bizarnih ljudskih fantazija iza sebe ima tri sezone i pre svega spektakularnu prvu sezonu. Publika je bila zainteresovana za neobičan životni put Dolores i njenih kreatora.\nNajbolje serije 2020. godine – Dedin izbor\nSad već kultni hit “Černobilj” o jednoj od najvećih katastrofa koje su pogodile Evropu i dalje je u vrhu liste – obavezno pogledati.\nNovajlija na listi, pored “The Undoing” je kartelski triler “Zero, Zero, Zero“. Posle planteranog uspeha filma “Sicario”, serije “Narcos” i italijanske “Gomore” i ovaj žanrovski brat našao je put do srca publike.


ICBL » Riječ direktora\n„Inovacioni centar Banja Luka“ počeo je sa radom u aprilu 2010. godine, a nastao je kao bilateralni projekat finansiran od strane Kraljevine Norveške i Vlade Republike Srpske.\nSa ponosom mogu reći da je ICBL za prvih pet godina svog rada postao prepoznatljiv lider u oblasti podrške razvoju malog i srednjeg preduzetništva u RS/BiH. Izgradili smo „State of the Art“ centar posvećen unapređenju poslovnog ambijenta u RS-u, u cilju povećanja broja novonastalih malih i srednjih preduzeća, kao i povećanja broja zapolenih. Uveli smo čitav niz usluga kao što su: poslovna inkubacija, poslovni konsalting i neformalna edukacija u oblasti poslovnih vještina, IT-a i pristupa EU fondovima.\nPrvi smo postali punopravni član EBN-a i EBAN-a iz RS/BiH, članstva koja jasno ukazuju na nivo izgrađenosti internih kapaciteta i standarda ICBL-a, članstva koja nedvosmisleno potvrđuju naš uspjeh i koja su dobijena od vodećih evropskih organizacija koje za cilj imaju podršku i unapreeđnje preduzetništvs u Evropskoj Uniji.\nCiljevi koje smo do sada ostvarili, ostvarili smo zahvaljujući nesebičnoj podršci naših osnivača: Ministarstva nauke i tehnologije RS, Univerziteta u Banjoj Luci i Istočnom Sarajevu, Grada Banjaluke i Republičke agencije za razvoj malih i srednjih preduzeća. Zajedno smo podržali razvoj 49 poslovnih ideja baziranih na znanju i novim tehnologijama unutar kojih je otvoreno preko 200 radnih mjesta. Pored direktne podrške razvoju MSP-a ICBL je od početka aktivno radio na neformalnoj prekvalifikaciji i edukaciji radne snage, od osnivanja do danas preko 1500 polaznika je prošlo kroz sistem neformalne edukacije ICBL-a.\nDrago Gverić, direktor ICBL-a


Stefanović ne očekuje zatvaranje granica sa Hrvatskom - Vijesti.me\nMinistar unutrašnjih poslova Srbije Nebojša Stefanović izjavio je danas da ne očekuje da na bilo koji način bude zatvorena granica između Srbije i Hrvatske.\n"Ne očekujem da će se tako nešto desiti, u tome su bili jasni najviši predstavnici Evropske unije", rekao je Stefanović novinarima u Palati Srbija.\nOn je istakao da se migracije ovakve vrste ne zaustavljaju barijerama nego pronalaskom sveobuhvatnih rješenja.\nDirektor Bezbjednosno informativne agencije Aleksandar Đorđević kazao je da se među migrantima, koji su prošli kroz Srbiju na putu ka Zapadnoj Evropi, nalazi i zanemarljiv broj osoba koje su učestvovale u borbama na Bliskom Istoku.\nOn je istakao da se radi o ljudima koji su položili oružje i koji se nikada nisu borili na strani terorističke organizacije Islamske države.


Konferencija povodom sporazuma o saradnji NIS-a i "Petrohemije" - Bizlife.rs\nKonferencija povodom sporazuma o saradnji NIS-a i „Petrohemije“\n07:23 Beograd, 30/11/2011\nMinistar ekonomije i regionalnog razvoja Nebojša Ćirić i generalni direktor Naftne industrije Srbije Kiril Kravčenko održaće danas u pančevačkoj Petrohemiji konferenciju za novinare povodom Sporazuma o strateškoj saradnji NIS-a i Petrohemije.\nOvim sporazumom, koji su Ćirić i Kravčenko potpisali 21. novembra, predviđena su tri stuba ekonomsko-finansijskog oporavaka Petrohemije, uključujući restrukturiranje potraživanja, realizaciju investicionog programa i promenu sistema menadžmenta u toj fabrici, saopštilo je Ministarstvo ekonomije.\nNa konfereniciji za novinare će, osim ministra Ćirića i generalnog direktora NIS-a, govoriti i direktor „Petrohemije“ Saša Pavlov.\nSporazum o „Petrohemiji“ koji su potpisali NIS i predstavnici Vlade predviđa izlazak te kompanije iz operativnih gubitaka, posle prve faze investicija koja će podići uposlenost kapaciteta fabrike do gotovo 100 odsto.\nNajavljeno je da će neophodna ulaganja, u iznosu od 62 miliona evra, biti obezbeđena preko bankarskih kredita, uz garanciju Republike Srbije.\nTakođe je predviđeno restrukturiranje dugova „Petrohemije“ prema Vladi Srbije, „Srbijagasu“, EPS-u, NIS-u i drugim poveriocima, posle kojeg će uz realizaciju investicija najveći akcionari Petrohemije biti NIS (33,6 odsto), država Srbija i državne kompanije.\nPredviđeno je i proširenje menadžmenta „Petrohemije“ stručnjacima sa međunarodnim iskustvom u kriznom upravljanju kompanijama.\nniš nebojša ćirić Srbija


Pozvali SDA da se odluči – inmedia.ba\nPozvali SDA da se odluči\n23 Maja, 2012 07:47\nPredsjedništvo SDP-a BiH pozvalo je danas Stranku demokratske akcije da prestane sa političkom trgovinom vezanom za pitanje usvajanja budžeta i da glasaju za njega, jer kako poručuju iz SDP-a, to je jedini interes države i svih njenih institucija.\n– Usvajanjem budžeta riješit će se pitanje popisa stanovništva, finansiranja institucija kulture, isplate penzija bivšim vojnicima, deblokiranje Agencije za prevenciju korupcije, izgradnja graničnih prelaza sa Hrvatskom, proces digitalizacije, sredstva za sport i održavanje lokalnih izbora. SDA se konačno treba opredijeliti i odlučiti da li je pozicija ili opozicija, navodi se u saopćenju SDP-a BiH.\nPored budžeta, na današnjoj sjednici Predsjedništva SDP-a BiH razgovaralo se i o aktuelnim političkim pitanjima, te o koracima koje je potrebno napraviti da bi se BiH priključila NATO-u. Predsjednik SDP-a Zlatko Lagumdžija prenio je i utiske sa samita NATO-a u Chicagu. Konstatovano je da je BiH blizu ispunjavanja uslova iz Tallinna, a ukazano je i na važnost aktivnog učešće BiH u dosadašnjim i budućim operacijama NATO-a.\nPredsjedništvo SDP-a BiH izrazilo je i podrška uključivanju zemalja regiona u euroatlantske integracije, jer je punopravno članstvo u NATO-u garancija stabilnosti ne samo za našu zemlju nego i za cijelu jugoistočnu Evropu.\nUhapšen Slavko Stričević zbog sumnje za ratne zločine u Sanskom Mostu\nSve više biciklista u Sanskom Mostu


Andjelković: Vlast krije da se u Srbiji pije neispravna voda\nBeta 11. oktobra 2021. 12:20\nPredsednik Resornog odbora Narodne stranke za zaštitu životne sredine Aleksandar Andjelković izjavio je danas da su gradjani Srbije, prema izveštaju Instituta za javno zdravlje Srbije „Dr Milan Jovanović Batut“ o zdravstvenoj ispravnosti vode za piće, „srećni što su živi“.\nAndjelković je istakao da je ta vest prošla „ispod radara“ srpske javnosti zbog svih afera koje su aktuelne.\n„Na sam pomen neispravne vode za piće, odmah se pomisli na gradove koji su najugroženiji ili su najviše medijski propraćeni, poput Zrenjanina, ali duboko verujemo da bi ljudi u Babušnici, Žagubici, Kosjeriću, Arilju, Novoj Varoši ili Padinskoj Skeli bili jako negativno iznenadjeni ovakvim izveštajem, kad bi za njega saznali. Vlast se potrudila da ne saznaju, a mi ćemo kao i mnogo puta do sad probati da osujetimo njihov plan da svoj narod drže u potpunom medijskom mraku“, kazao je on.\nAndjelković je upitao na koji način vlast namerava da reši problem neispravne vode za piće.\n„Možda gradnjom metroa preko Makišog vodoizvorišta, fudbalskog stadiona preko Surčinskog, nečinjenjem u pogledu devastiranja renibunara uz Savski nasip, dovodjenjem Rio Tinta i kopanjem litijuma. Uskoro ćemo se suočiti sa potpunim kolapsom sistema ako se ovaj trend ne zaustavi, nestašice će nam postati svakodnevica“, ocenio je on.


U Bijeljini 2 000 preduzetnika\nČetvrta konferencija i Drugi sajam ženskog preduzetništva u Republici Srpskoj održan je u Bijeljini u organizaciji Privredne komore i Ministarstva privrede i preduzetništva Republike Srpske, uz podršku Džender centra Vlade Srpske i projekta FIGAP dva.\n"Kontakti i saradnja sa drugim preduzetnicima iz regiona se šire, te imamo mogućnost da promovišemo dobre poslovne primjere i, eventualnu, buduću saradnju ovih žena preduzetnika kojih je sve više u privredi, bilo kao vlasnice ili rukovodioci", rekao je Lajić.\nSve mjere podsticaja koji postoje u ovoj branši odnose se i na žene preduzetnike u Republici Srpskoj, a važe od marta ove godine.\nSajam je posjetio i gradonačelnik Bijeljine Ljubiša Petrović rekao je da su konferencija i Sajam žena preduzetnika, kojih je tridesetak izložilo svoje proizvode, prilika da se razgovara o mjerama koje su do sada preduzete kada je riječ o ženskom preduzetništvu.\n"Grad Bijeljina ima više od 2.000 preduzetnika od kojih je veliki broj žena. Raspodjela od 200.000 KM, koliko je predviđeno budžetom, počeće nakon donošenja skupštinske odluke, od čega je 130.000 KM predviđeno za podsticaj samozapošljavanju, a ugovori će biti potpisani naredne sedmice". istakao je Petrović\nU Republici Srpskoj postoji oko 2.500 vlasnica i rukovodilaca u privrednim društvima a trgovina i usluge, turizam i konsultantske usluge najčešći sektori u kojima se žene odlučuju za samostalno poslovanje, ali ih ima i u IT kompanijama i većini drugih preduzeća\nSajam preduzetništva žena u Republici Srpskoj održava se na svake dvije godine, dok Konferencija preduzetništva obuhvata više edukativnih događaja, među kojima je i panel-diskusija o digitalizaciji i inovaciji, a na ovim predavanjima aktivno učešće uzala je i Turistička organizacija Bijeljine, koja će koristiti stečeno znanje na poboljšanju rada i kvaliteta TO kako bi obezbedili što bolje uslove za boravak turista u našem gradu.\nNa Sajmu izlaže 31 preduzetnica, dok je za Konferenciju prijavljeno više od 100 učesnika\n43. Medjunarodni sajam turizma - Beograd


Čeka se rasplet, mnogo toga zavisi od Boaćija - Sportske.net\nČeka se rasplet, mnogo toga zavisi od Boaćija\nTri dana uoči polaska na Kipar crveno-beli i dalje nisu prodali nijednog igrača. Ovakva situacija je dobra za trenera Milojevića ali ne i za klupsku kasu.\nGotov transfer, Voždovac predstavio pojačanje iz Zvezde!Ko se to interesuje za Nemanju Radonjića i šta on kaže o tome?Zvanično je! Dok Kanga okleva, oni doveli drugog igrača!Sjajne vesti za ''Delije'' - Zvezda do petka igra dve utakmice, uz direktne prenose!Vladan Milojević u četvrtak na pregovorima sa Čukaričkim?\nVicešampion Srbije odradio je prvi deo priprema za prolećni deo sezone, a igrači su se posle dana pauze vratili u trenažni proces.\nEkspedicija Crvene zvezde u petak kreće put Antalije na centralni deo priprema gde bi trener Milojević i njegovi saradnici trebalo da oforme ekipu koja će na proleće voditi bitke u Evropi i domaćim takmičenjima.\nZa razliku od nekih prethodnih prelaznih rokova na "Marakani" ove zime nije prometno, posebno se to odnosi na odlazne transfere jer još uvek nije napravljena nijedna krupna prodaja.\nPričalo se o mogućim transferima Mičela Donalda, Damjana Le Taleka, Gelora Kange i Ričmonda Boaćija, ali se stiče utisak da Zvezdi ponesetaje opcija i da je poslednja nada da će klupska kasa biti napunjena ove zime prodaja napadača iz Gane.\n"Imamo suprotnu situaciju u odnosu na letos. Za svakog trenera je najbolje kad ima igrače koje poznaje, koji su navikli na režim rada i zahteve. I s te strane je mnogo lakše", rekao je za "Novosti" trener Milojević.\nStrateg Crvene zvezde sigurno nema razloga da se žali jer ostanak nosilaca igre predstavlja pozitivnu okolnost, ali je problem što aktuelnom lideru domaćeg prvenstva za normalno funkcionisanje nedostaje novac koji se dobija prodajom igrača.\n"Sve planski radimo, biće dolazaka ako bude odlazaka. To je uslovljeno. Pokriveni jesmo, ali dobrih igrača nikad nije dosta. Fudbal je konkurencija, kod nas je ona zdrava, atmosfera je radna, momci su maksimalno profesionalni", dodaje Milojević.\nKako Mičel Donald i Damjan Le Talek definitivno ne planiraju da napuste klub ili potpišu nove ugovore, a u sličnoj situaciji se nalazi i Gelor Kanga, utisak je da dosta toga zavisi od prodaje Ričmonda Boaćija.\nZvezda ne želi da proda reprezentativca Gane ispod cene, a utisak je da trenutno ne može da dobije cifru o kojoj se pričalo kada se govrilo o ponudi Rena.\nKako sada stoje stvari Vladan Milojević će i na proleće moći da računa na većinu igrača koje je imao na raspolaganju tokom jeseni, jedino ostaje da se vidi da li će u timu ostati Ričmond Boaći, Slavoljub Srnić i Nemanja Milić za koje postoje interesovanja iz inostranstva.


NAJBOLJIM SPORTISTIMA OPŠTINE BAČ URUČENA PRIZNANJA | JP SRC "Bačka Tvrđava"\nHome » NAJBOLJIM SPORTISTIMA OPŠTINE BAČ URUČENA PRIZNANJA\nNAJBOLJIM SPORTISTIMA OPŠTINE BAČ URUČENA PRIZNANJA\nDanas su u Svečanoj Sali opštine Bač uručena su priznanja najboljim pojedincima i sportskim klubovima a prema odluci upravnog odbora Sportskog saveza opštine Bač na osnovu podnetih predloga. Pehare i zahvalnice uručio je predsednik opštine Bač Dragan Stašević.\nZa najbolju pionirku u 2015.godini izabrana je Monja Jošić iz FK „Tvrđava“ Bač. Monja je ove godine svojim treniranjem i zalaganjem na utakmicama, kao vođa generacije, vodila ekipu dečaka rođenih 2005.godine, do trećeg mesta u Mini Maksi ligi u Apatinu i trećeg mesta u letnjoj Het Trik ligi u Novom Sadu. Ove godine Monja je dobila poziv da prisustvuje selektivnom okupljanju devojčica do 13 godina u reprezentaciju Vojvodine, što je prvi put u istoriji FK Tvrđava, da jedna devojčica dobije ovakav poziv. Monja je i u reprezentaciji Vojvodine pronašla svoje mesto a prema rečima selektora, pred njom je blistava karijera.\nZa najboljeg pionira u 2015.godini proglašen je Miloš Jošić, član kluba dizača tegova „Herkules“ iz Bača. Miloš se bavi dizanjem tegova više od 4 godine i u svojoj konkurenciji je u ovoj godini postigao fantastičan rezultat: 1.mesto na prvenstvu Vojvodina za mlađe juniore, prvo mesto na prvenstvu Srbije za učenike osnovnih škola, prvo mesto na prvenstvu Srbije za mlađe juniore, drugo mesto na prvenstvu Srbije za juniore do 20 godina i prvo mesto Srbije za mlađe juniore do 23 godine. Zatim drugo mesto na prvenstvu Srbije za seniore, drugo mesto na Međunarodnim igrama mladih u Turskoj a proglašen je i za najuspešnijeg takmičara u Vojvodini do 15 godina za ovu 2015.godinu. Miloš Jošić je reprezentativac Srbije i vlasnik osam državnih rekorda u kategoriji do 56 kilograma. Učesnik je prvenstva Evrope u Švedskoj u kategoriji do 56 kilograma i uzrastu do 15 godina, gde je osvojio fantastično 4.mesto. Miloš je najtalentovaniji dizač tegova do 15 godina u širem okruženju.\nU kategoriji kadeta za najbolju je proglašena Sofija Šijaković, članica karate kluba Slavija, nosilac zelenog pojasa, Prvak Vojvodine u borbama i osvajač bronzane medalje na Svetskom pionirskom prvenstvu. Sofija je odličan učenik osnovne škole „Moša Pijade“ u Bačkom Novom Selu.\nZa najboljeg kadeta proglašen je Đuro Poštić, takođe član karate kluba Slavija Bač. Đuro je nosilac plavog pojasa, vicešampion u borbama i treći u katama na Prvenstvu Srbije, osvajač zlatne medalje na Svetskom prvenstvu za kadete, odličan učenik srednje poljoprivredne škole u Baču.\nU kategoriji juniora, titulu najboljeg poneo je Kristijan Bertran, član kluba dizača tegova Herkules Bač. Kristijan se bavi dizanjem tegova više od 6 godina. U ovoj godini postigao je odlične rezultate: prvo mesto na Prvenstvu Vojvodine za mlađe juniore do 17 godina, prvo mesto na prvenstvu Srbije za mlađe juniore do 17 godina i prvo mesto na prvenstvu Srbije za juniore do 20 godina. Zatim drugo mesto na prvenstvu Srbije za mlađe seniore do 23 godine i drugo mesto na prvenstvu Vojvodine za seniore. Kristijan je reprezentativac Srbije i vlasnik tri državna rekorda u kategoriji do 85 kilograma. Učesnik je prvenstva Evrope u Švedskoj gde je u svojoj kategoriji i uzratsu do 17 godina zauzeo osmo mesto. Kristijan je najtalentovaniji dizač tegova do 17 godina u našem okruženju.\nU kategoriji seniora najbolji u ovoj godini je Luka Šomoši, član odbojkaškog kluba Partizan iz Bača. Luka se odbojkom bavi pet godina, prošao je sve selekcije kluba i trenutno je član prve postave Partizana. Uz igranje INDOR odbojke, Luka je ovog leta imao izuzetno zapažene rezultate na raznim takmičenjima u odbojci na pesku, popularnom bič voleju. Nakon turnira u Vajskoj , Luka dobija poziv selektora bič volej reprezentacije Srbije. Nakon odrađenih priprema , Luka zajedno sa Jovanom Životićem iz Velikog Gradišta biva uvršten u reprezentaciju Srbije do 20 godina. Par Šomoši – Životić u Rumuniji osvaja drugo mesto i srebrnu medalju u konkurenciji 12 parova. Na Balkanijadi za igrače do 22 godine zauzimaju 7.mesto u konkurenciji 16 starijih timova. Na Evropskom prvenstvu na Kipru, Luka sa Jovanom osvaja 9.mesto u konkurenciji 32 para iz cele Evrope. Luka je prvi iz naše opštine koji je pozvan u reprezentaciju i zvanična takmičenja, kada su sportovi sa loptom u pitanju.\nZa najbolju seniorku u 2015.godini proglašena je Edit Petrov, članica karate kluba Slavija. Edit je majstorski kandidat, osvajač zlatne medalje na Svetskom prvenstvu za kadete održanog u Subotici, vicešampion Srbije u borbama za kadete u ovoj godini i osvajač još mnogih odličja na takmičenjima u Srbiji i inostranstvu. Edit je odlična učenica osnovne škole „Aleksa Šantić“ Iz Vajske.\nNa sednici Sportskog saveza opštine Bač, za najuspešniji kolektiv u 2015. godini, proglašen je klub dizača Herkules Bač. Klub je u ovoj godini postigao najbolji rezultat u svojih 62 godine postojanja. Osvojeno je 3.mesto liga Srbije, 1.mesto na prvenstvu Srbije za mlade do 15 godina, prvo mesto na prvenstvu Srbije za mlađe juniore do 17 godina, drugo mesto na prvenstvu Srbije za juniore do 20 godina, drugo mesto za mlađe seniore do 23 godine, zatim drugo mesto na prvenstvu Vojvodine za juniore do 20 godina, drugo mesto na prvenstvu Vojvodine za mlađe seniore do 23 godine, treće mesto na prvenstvu Vojvodine za seniore i treće mesto na prvenstvu Srbije. Herkules je tokom ove godine učestvovao i na tri jaka međunarodna takmičenja a dizači Herkulesa trenutno drže 18 državnih rekorda. Među članovima kluba je i troje reprezentativaca koji su sa trenerom Zoranom Pantelićem učestvovali na Prvenstvu Evrope.\nZa sportskog radnika u 2015.godini izabran je Viktor Genić iz Bača. Viktor je u FK „Tvrđava“ zadužen za rad sa mlađim kategorijama a ujedno je i koordinator i selektor za mlade kategorije u Opštinskom fudbalskom savezu Bačka Palanka. U FK Tvrđava obavlja i funkciju sportskog direktora i aktivan je u ekipi Veterana Tvrđava Bač. Viktor sportsku 2015.godinu završava sa pozivom za selektora reprezentacije Vojvodine za mlađe uzraste.\nMilana Janković je talentovana fudbalerka ŽFK Vojvodina. Ona već dve godine igra elitnu žensku srpsku ligu (Novi Bečej i novosadska Vojvodina), a član je i omladinske reprezentacije Srbije, uzrast do 19 godina. Milana je veoma talentovani fudbaler pred kojom je blistava karijera, a svojim uspesima, kako u školi tako i na terenu, predstavlja opštinu Bač na najbolji mogući način.\nVladimir Torubarov iz Plavne ima 22 godine, uspešan je kajakaš i reprezentativac Srbije u kategoriji K – 2 1000 metara i K – 4 1000 metara. Član je kajak kluba Vojvodina. U 2015-toj godini pored prvenstava i takmičenja u Srbiji i osvajanju medalja, Vladimir je učestvovao i na Evropskom prvenstvu za seniore u Češkoj ( 9.mesto sa Simom Boltićem) zatim Evropske igre u Azerbejdzanu u junu mesecu ( u četvorosedu sa Boltićem, Terzićem, i Holpertom zauzima 6.mesto) i Svetsko prvenstvo za juniore i mlađe juniore u Portugalu ( sa Boltićem na 1000metara zauzimaju 5.mesto a na 200 metara 6.mesto ).


Predsednik Sorošovog univerziteta u Madjarskoj traži pomoć EU\nBeta 25. aprila 2017. 17:50\nPredsednik Centralnoevropskog Univerziteta (CEU) u Budimpešti koji je osnovao milijarder Džordž Soroš, apelovao je danas na podršku Evropske unije u borbi protiv novog madjarskog zakona, čiji cilj je, kako kaže, da zatvori tu ustanovu.\n„Mojoj institucije je pištoj uperen u glavu“, rekao je predsednik CEU Majkl Ignjatief poslanicima, profesorima i novinarima u Evropskom parlamentu u Briselu, gde će sutra govoriti premijer Madjarske Viktor Orban.\nNovim zakonom je promenjen status 28 stranih univerziteta u Madjarskoj, a kritičari tog propisa tvrde da je on direktno uperene protiv univerziteta CEU, da bi ga vlasti naterale da se zatvori.\nNovi madjarski zakon o višem obrazovanju, donet ovog meseca, treba da stupi na snagu u oktobru. Ignjatief je rekao da to znači da kampus univerziteta u Budimpešti možda neće moći da primi nove studente.\n„To bi bilo prvi put od 1945. u Evropi da zemlja članica Evropske unije traži zatvaranje slobodnog univerziteta“, rekao je on, govoreći uz predstavnike pet najvećih političkih grupa u Evropskom parlamentu.\nMadjarski premijer Orban smatra da CEU „obmanjuje“ zato što izdaje diplome koje se prihvataju i u SAD i u Madjarskoj, gde radi od 1993. godine. Univerzitet je akreditovan u američkoj državi Njujork, ali tamo nema zgradu.\nOrban smatra da to CEU daje nefer prednost nad drugim madjarskim univerzitetima, ali je demantovao da želi da ga zatvori.\nIgnjatief je rekao da oko 30 američkih univerziteta u inostranstvu nema zgrade u SAD.\nMadjarski premijer suočiće se sutra sa svojim kritičarima kada evroposlanici budu raspravljali o njegovoj zemlji i šta ih tamo brine. To obuhvata i mdjarsku kampanju „Zaustavimo Brisel!“ koja se odnosi, po rečima Orbana, na to šta EU želi da „uzme“ da bi ograničila prava zemalja članica.\nSpor oko univerziteta je deo šire kampanje madjarske vlade protiv Džordža Soroša. Orban smatra da Soroš podrškom migrantima potkopava Madjarsku.\nZvaničnici Evropske komisije, medju kojima i njen predsednik Žan-Klod Junker i potpredsednik Frans Timermans, sastaće se ove nedelje u Briselu sa Sorošom.


Lične povesti i pripovesti - Dan u Beogradu\nNaslovna » Izlasci » Film » Lične povesti i pripovesti\nAh Neša 5. februar 2012. Film Postavite komentar\nFilmski mozaik o nepoznatim junacima istorije „Lične povesti i pripovesti“ biće predstavljen u Velikoj sali SKC-a (Kralja Milana 48), 7. februara od 19.00.\nAutori projekta Zoran Erić i Stevan Vuković iz Centra za vizuelnu kulturu Muzeja savremene umetnosti premijerno će predstaviti rezultate filmske radionice realizovane u okviru istraživačkog projekta „Od dionizijskog socijalizma do predatorskog kapitalizma“.\nUčesnici filmske radionice su kroz timski rad i stalne preispitivačke razgovore, pod stručnim nadzorom mentora Želimira Žilnika, istraživali kulturne tokove u Srbiji i Jugoslaviji prethodnih pedeset godina. Tokom radionice osmislili su svoje filmske priče, da bi se od njih oformio svojevrsni mozaik ličnih tumačenja istorijskih narativa. Cilj projekta je bio da se kroz praktičan rad razvije aktivan kritički stav spram načina na koji se istorija piše, i da se sa tim stavom pristupi kreativnom procesu u medijimu filma, odnosno umetničkog videa. Kao njegov rezultat ostvareno je pet kratkometražnih filmova koji su transformacije lokalnih društvenih struktura prikazali u vizuri svojih protagonista, nepoznatih junaka istorije, kroz male lične priče prepletene sa arhivskim materijalima. (danubeogradu.rs)\nRomana Vujasinović i Nemanja Babić: Lopata je mala (24’20“)\nIvan Tasić: Kako sam ostao bez krila (23’23’’)\nIvana Todorović: Makiš City (15′)\nMarija Đorđević: Konac, igla, mastilo (8’18’’)\nAleksandra Spasov i Marko Pavlović: Taština svojine (40′)\nTagovidokumentarni film film skc\nPrethodni Nova scena: Stuttgart Online i Kriške\nSledeći Titlovi na engleskom u JDP-u


BMW i Mercedes između čekića i nakovnja u trgovinskom sukobu SAD – Kina - Auto Republika\nPretnja kineskom odmazdom zbog uvedenih carina od strane američke administracije, uvođenjem dodatnih 25% naknade na uvezene američke automobile, mogla bi da mnogo teže pogodi nemačke gigante Daimler i BMW, nego detroitske proizvođače. Ovakav zaključak proizilazi na temelju analize koju je pripremio Evercore ISI.\n„Ovo je u osnovi, porez uveden za južno nemačke proizvođače automobila, a posebno se ovo odnosi na SUV modele sa BMW i Mercedes oznakama. Obe nemačke kompanije svoje krosovere proizvode u Americi, pa ih odatle izvoze u Kinu,“ kaže Arndt Elinghorst, analitičar u Evercore ISI.\nIako su male šanse da će Maskov Tesla biti pogođen ovim kontramerama iz Kine, i ostali američki proizvođači automobila su već izemstili svoje pogone na teritoriju te azijske države, što im omogućava da iz SAD u Kinu izvoze drastično manje vozila od ukupnog broja prodatih primeraka na tom tržištu. Pored njih, i nemački Volkswagen proizvodi lavovski deo vozila koja se prodaju u Kini, baš na njenoj teritoriji.\nBMW je, mereno vrednošću izvezene robe, najveći izvoznik automobila iz SAD. Najveća BMW fabrika na svetu je upravo ona u Spartanburgu, Južna Karolina. Ukoliko se obistine najave kineskih vlasti, BMW bi mogao da se suoči sa dodatnim troškovima u vezi carina, u iznosu od oko 965 miliona američkih dolara, navodi Evercore ISI.\nDa podsetimo, u Spartanburgu se proizvode sledeći BMW krosoveri: X3, X4, X5, X6 i uskoro X7. Trgovinske nesuglasice će samo pojačati pritisak na ovog proizvođača da izmesti deo proizvodnje van teritorije SAD. Ovo se možda, ponajpre odnosi na ključni model iz X serije, odnosno na X5, navode neimenovani zvaničnici nemačke kompanije.\nAli, svaka selidba proizvodnje sa jedne na drugu lokaciju košta stotine milione evra, traje mesecima, a ovakve odluke se donose sa dugoročnom perspektivom, naveo je prošlog meseca Peter Švarcenbauer, član Upravnog odbora BMW grupe. “Odluke koje donosimo, na primer, u vezi fabrika u Spartanburgu ili onih u Meksiku, zasnovane su na projekcijama koje pokrivaju budući period od nekih 20 do 30 godina. Kada bismo menjali strategiju na osnovu svake objave koja osvane na Tweeteru, poludeli bismo,” rekao je on Reutersu.\nDaimler, koji proizvodi Mercedes-Benz vozila u fabrici lociranoj u Vensu, Alabama, izložen je riziku koji se može kvantifikovati kroz 765 miliona dolara, izveštava Evercore ISI.\nBMW i Daimler će isporučiti ove godine, iz Amerike u Kinu, nešto preko 100.000 vozila. Procenjuje se da će put Kine, otići 64.000 BMW krosovera i 51.000 vozila sa konkurentskim oznakama, a koja se sastoje od sledećih modela: Mercedes GLE, GLS i R klase, procenjuje Evercore, uz napomenu da ova vozila vrede skoro 7 milijardi dolara.\n„Ovo je ultimativni primer neželjenih implikacija koje donosi trgovinski rat,“ napisao je Elinghorst. „Svetska trgovina, posebno deo vezan za automobilsku industriju, predstavlja decenijama građen sistem, koji mogu ozbiljno da ugroze ovakva dešavanja.“\nAdministracija američkog predsednika Donalda Trampa je u četvrtak podigla ulog u trgovinskom ratu sa Kinom, predlažući carinske stope u visini od 25% na nekih 1.300 stavki koje obuhvataju oblasti: industrijske tehnologije, transport i medicinske proizvode. Mere se najavljuju u želji da se Peking primora da poštuje svetske norme u pogledu pravnog tremana intelektualne svojine.\ntags: bmw izdvojeno kina i sad mercedes spartanburg trgovinski rat\nprevious Pad prodaje dizel automobila u Nemačkoj i Velikoj Britaniji\nnext Mercedes penzioniše V12 motor?\nDacia Spring je najprodavaniji električni automobil u Francuskoj\n03/02/2022 - 08:10


Bajden: Izrael treba da pristane na rešenje sa dve države\nAdministracija predsednika Obame vrši pritisak na Izrael da podrži mirovni sporazum sa Palestincima kojim je predvidjena koegzistencija dve države. Potpredsednik Džo Bajden je apelovao za rešenje sa dve države tokom izlaganja u pro-izraelskoj lobističkoj grupi AIPAK (Američko-izraelski odbor za odnose sa javnošću), dok se predsednik Obama u Beloj kući sastao sa izraelskim predsednikom Šimonom Peresom.\nDok je vodio kampanju za položaj u Beloj kući, predsednik Obama je pružio obećanje da će se zalagati za jak Izrael. Kandidat Obama je prošlog leta posetio Jerusalim obećavši da će oživeti mirovni proces ukoliko bude izabran.\n„Želim da podvučem svoju nepokolebljivu podršku izraelskoj bezbednosti“.\nDok je potpredsednik je Bajden istakao da „bezbednost Izraela nije predmet pregovora“.\nPa čak i danas, kad je predsednik Obama u Beloj kući, potpredsednik Džo Bajden je ponovio to obećanje. Medjutim, u govoru članovima najvećeg pro-izraelskog lobija u Sjedinjenim Državama AIPAK, on je apelovao na Izrael da kao soluciju izraelsko-palestinskog konflikta podrži rešenje sa dve države.\n„Izrael mora da radi na rešenju sa dve države. Neće vam se dopasti ovo što kažem, ali ne treba graditi nova naselja, treba srušiti postojeća isturena naselja, dopustiti Palestincima slobodu kretanja i dati im ekonomske mogućnosti. Takodje treba povećati bezbednosnu odgovornost“.\nIzrael, pod rukovodstvom premijera Benjamina Netanjahua, nije podržao predlog da se uspostavi palestinska država i više je fokusiran na Iran i njegove nuklearne ambicije. Sa svoje strane, predsednik Obama je predložio razgovore sa Iranom, bez preduslova. O pitanju Irana bilo je reči i tokom susreta predsednika Obame sa izraelskim predsednikom Šimonom Peresom u Beloj kući.\n„Jedna od prvih opcija je otpočeti razgovore. Ako oni uspeju, to bi bilo najbolje rešenje. Ako ne, predsednik Obama će izneti svoj plan“.\nAnalitičar Robert Satlof, koji je govorio u interaktivnoj emisiji Glasa Amerike na temu „Obama i svet: 100 dana na položaju“, kaže da bi zabrinutost povodom Irana mogla da ide u prilog mirovnim razgovorima.\n„Dobra strana svega je da predsednik Obama radi na mirovnim pregovorima, po prvi put posle više godina. Svima je jasno da od Irana strahuju i Izrael i arapske države, što bi moglo da pomogne u oživljavanju i unapredjenju mirovnih pregovora“.\nBliskoistočni mirovni proces će ovog meseca biti jedan od prioriteta predsednika Obame. Za manje od dve nedelje, on će se u Beloj kući sastati sa izraelskim premijerom Benjaminom Netanjahuom.


Vrijedna donacija sadnica maline – Radio Feral\nVrijedna donacija sadnica maline\n23/11/2015 Mirza Musanovic\t0 Comments\nU okviru projekta Ekonomski razvoj: Otpornost porodice i zajednice, organizacija World Vision – protekle sedmice je potpisala ugovor o donaciji 59.475 sadnica maline sa 61 korisnikom sa područja opština Sapna, Kalesija i Zvornik.\nSvi korisnici donacije su naprije prošli trening pisanja poslovnog plana koji je organizirao World Vision, a sva stečenja znanja su praktično mogli primjeniti aplicirajući za ovu donaciju.\nDodatno, World Vision je uspostavio kontakte za lokalnim zadrugama s ciljem otkupa proizvoda, što će u konačnici omogućiti korisnicima sticanje prihoda za svoje porodice.\nPriliku za učešće u ovom projektu je imalo 3.200 porodica čija su djeca uključena u World Visionov projektat Sponzorisanje djece. Projekat Sponzorisanja djece je dio programa razvojnog područja Majevica u kojem sponzori iz Tajvana podržavaju razvoj ruralnih zajednica kroz svoje sponzorstvo, kako bi djeca imala bezbrižno okruženje za rast te na taj način dosegla svoj puni potencijal.\n← Narednih dana oblačno sa kišom i snijegom\nPojačan stepen bezbjednosti na području TK →\n06/03/2021 06/03/2021 Mirsad Zulic\t0\nMensur Mujdža pristao da igra za BiH!


Ankete: Fransoa Oland ubedljiv u drugom krugu izbora\nFransoa Oland, koji je na unutarstranačkim izborima izabran za kandidata socijalista na predsedničkim izborima 2012. godine, sa 62 odsto glasova u drugom krugu ubedljivo bi, prema anketama pobedio, dok bi za aktuelnog predsednika Nikolu Sarkozija glasalo tek 38 odsto Francuza.\nPrema danas objavljenim rezultatima ankete instituta CSA, u prvom krugu izbora Fransoa Oland bi dobio 35 odsto glasova, Nikola Sarkozi 25 odsto, a šefica ekstremne desnice Marin Le Pen 16 odsto.\nAnalitičari instituta smatraju da Sarkozi vrlo teško može da ostvari svoje ambicije da uđe u drugi izborni krug kao pobednik, jer 61 odsto Francuza isključuje mogućnost da za njega glasa u prvom krugu.\nIstovremeno, 65 odsto anketiranih smatra da je program koji nudi Fransoa Oland "program levog centra", dok samo njih 19 odsto misli da je to "zaista levičarski program".\nZa 59 odsto ispitanih, Socijalistička partija je uglavnom "jača i jedinstvenija" nakon prvih unutarstranačkih izbora na kojima je za kandidata izabran Oland, bivši lider stranke koji važi za umerenog socijaldemokratu. Ista anketa je pokazala i da se 61 odsto birača desnice zalaže da se slični unutarpartijski izbori za kandidata desnice organizuju i za izbore 2017. godine.


Interfonski sistemi i kontrola pristupa – Elektrotehnika Vršac\nInterfonski sistemi i kontrola pristupa\nINTERFONSKI AUDIO I VIDEO SISTEMI – U saradnji sa firmom TCS Srbija\nKvalitet, jednostavno projektovanje, najjednostavnija montaža, pouzdan rad svih komponenti bez održavanja su osnovne karakteristike svih TCS sistema. Ovo potvrđuje i garancija od čak 2 godine na svaki proizvod.\n– blok šema razvoda instalacije\n– detaljna šema povezivanja komponenti\n– spisak svih potrebnih komponenti sa tačnim proizvođačkim oznakama\n– predmer projekta sa opisom karakteristika upotrebljenih uređaja.\nSistemi za kontrolu pristupa služe za nadzor i fizičku zaštitu zgrada ili njihovih delova. Osnovni zadatak sistema je dozvola pristupa – ulaza ili prolaza – isključivo ovlašćenim osobama.\nPristup se omogućava ili sprečava automatskim delovanjem sistema, najčešće električnim bravama koje se ugrađuju u okvir vrata.\nČesto je u poslovnim prostorima potrebno ograničiti ili onemogućiti pristup neovlašćenim osobama, ili pratiti kretanje osoba u određenom prostoru.\nKontrolom pristupa u Vašem objektu možete kontrolisati prolazak zaposlenih ili drugih lica kroz određena vrata u određene objekte.\nVršimo projektovanje sistema za kontrolu pristupa i evidenciju radnog vremena svih veličina kao i integraciju sa drugim sistemima tehničke zaštite. Projektovanje u ovoj oblasti zahteva dobru komunikaciju sa investitorom i detaljnu analizu radnih navika zaposlenih u objektu za koji se vrši projektovanje ovih sistema.


Press Online :: Džet set :: SEVERINA U POLICIJI\nSEVERINA U POLICIJI\nHrvatska pevačica bila na informativnom razgovoru na zahtev slovenačkog Interpola, zbog optužbe za finansijsku prevaru\nSeverina Vučković nedavno je bila na informativnom razgovoru u zagrebačkoj policijskoj stanici na zahtev slovenačkog Interpola.\nHrvatsku pevačicu i glumicu za prevaru je optužila Lidija Pogačar, vlasnica kluba "Faraon" na Bledu, jer je Severina otkazala koncert u decembru 2002. godine, za koji je unapred dobila deo honorara od 1.250 evra.\nSeverinin sadašnji menadžer Tomislav Petrović (u trenutku nastanka spora Seve je radila sa Lidijom Samardžijom - prim. ur.) kaže da njegova štićenica nije kriva jer je koncert otkazan zbog neadekvatnog prostora:\n- Tačno je, Severina je 15. marta bila u razgovoru u policiji. Nije reč ni o kakvoj finansijskoj prevari, već jednostavno o neodgovornom poslovanju organizatora, koji nisu ispunili ugovorene uslove za održavanje koncerta. Jedan od njih bio je uplata celokupnog honorara pet dana pre nastupa, a uplaćeno je samo 25 odsto.\nBez obzira na sve, Severina se uputila na koncert na Bledu, ali kad je stigla, videlo se da organizatori nisu osigurali uslove da se koncert održi i on je otkazan - navodi Severinin menadžer.


Most kod Bosanske Gradiške za Hrvatsku će koštati 64 miliona eura, cijena bh. strane nije poznata – Radio Sehara – Dj Ajkula\nRadio Sehara - Dj Ajkula Uncategorized Most kod Bosanske Gradiške za Hrvatsku će koštati 64 miliona eura, cijena bh. strane nije poznata\nMost kod Bosanske Gradiške za Hrvatsku će koštati 64 miliona eura, cijena bh. strane nije poznata\nOdržan je sastanak Operativnog tijelo za provedbu Sporazuma između Vlade Republike Hrvatske i Vijeća ministara Bosne i Hercegovine o izgradnji mosta na rijeci Savi kod Bosanske Gradiške, kojeg je s hrvatske strane predvodio državni sekretar Tomislav Mihotić, a sa bh. strane sekretar Ministarstva komunikacija i prometa BiH Igor Pejić.\nfrom Klix.ba – Vijesti iz BiH http://ift.tt/2tnYIW8\nOdržan sastanak predstavnika BiH i Hrvatske o izgradnji most na Savi kod Gradiške


Novi propisi pa izvoz u EU : Nadlanu.com\nNovi propisi pa izvoz u EU\nObjavljeno 11. jun 2008. / 00:00:00\nProizvođači iz Srbije ne mogu sami da registruju svoje hemijske supstance, već to može da učini samo ovlašćeno pravno lice s teritorije EU.\nProizvođači hemijskih supstanci, preparata i određenih proizvoda u Srbiji, moraće, bez obzira na to što Srbija nije članica EU, što pre da se upoznaju i prihvate nove evropske propise o hemikalijama, tačnije, njihovom bezbednom plasiranju na tržište i upotrebu − REACH propis. Pomenuti propis uređuje registraciju, evaluaciju, autorizaciju i zabrane hemikalija, čulo se juče u Privrednoj komori Srbije, na seminaru o novom pristupu u održivom upravljanju hemikalijama. REACH je stupio na snagu 1. juna 2007. godine, njegova primena počinje u januaru 2008. godine, kaže Valentina Rađenović, načelnik Odeljenja za hemikalije u Ministarstvu zaštite životne sredine. S obzirom na to da su mnogi postupci propisani propisom REACH centralizovani i sprovodi ih Evropska agencija za hemikalije (ECHA) iz Helsinkija, oni se ne mogu ubaciti u nove propise o hemikalijama u Srbiji. Proizvođači hemijskih supstanci iz Srbije koji robu izvoze na tržištu EU u količinama većim od jedne tone godišnje, trebalo bi zato da provere da li se i na njih odnose odredbe REACH ili moraju da izvrše predregistraciju svojih proizvoda (rokovi su 1. jun i 1. decembar 2008).\nZa one koji izvoze supstance u količinama manjim od jedne tone godišnje savetuje se, kako se čulo, da takođe provere obaveze oko obaveštavanja o riziku svojih proizvoda. Izvoznici preparata moraju proveriti da li su njihovi dobavljači preregistrovali svoje supstance i u slučaju da to nisu učinili, da urade to. Preporučuje se i sagledavanje načina obaveznog komuniciranja s ostalim učesnicima u lancu snabdevanja hemijskom supstancom. Za određene proizvode neophodno je izvršiti registraciju ili notifikaciju supstanci, a od značaja je i ovlastiti svog zastupnika na teritoriji EU, koji treba da sprovede postupak predregistracije, odnosno registracije supstance. Predregistracija hemijske supstance je neophodna, jer ona omogućava proizvođaču korišćenje odloženih rokova za registraciju (2010. godina, 2013. ili 2018). Predregistracija je jednostavan postupak dostavljanja osnovnih podataka o hemijskim supstancama i licu koje ih registruje i ne zahteva finansijska sredstva. Ukoliko se pomenuti rokovi ne ispoštuju, kaže Rađenovićeva, proizvođač ne može dalje nastaviti s proizvodnjom ili uvozom, do potpunog podnošenja dosijea za registraciju, što zahteva velika finansijska sredstva.\nSve hemikalije ubuduće će morati da budu testirane, što je dobro, ali komplikovano izvesti, kaže dr Peter Brajdenbah, direktor Odeljenja bezbednosti proizvoda u "Bayer AG Leverkusen", a svaki uvoznik hemikalija moraće da se prijavi ECHI. Po propisima REACH će morati da se registruje bar 30.000 supstanci, a pomenuti propisi, pored čistih hemikalija, obuhvataju i formulacije. Radioaktivne supstance REACH ne uzima u rangiranje, kaže Brajdenbah, kao i supstance koje su regulisane carinskom regulativom. Iz RICH su izuzete i neke supstance za farmaceutsku industriju, polimeri, kao i deo supstanci za proizvodnju sredstava za zaštitu bilja. Od značaja je napomenuti i to da proizvođači iz Srbije ne mogu sami da registruju svoje hemijske supstance, već to može da učini samo ovlašćeno pravno lice s teritorije EU.


Janković: Kao da se ponavlja atmosfera iz 2008. - iKragujevac\nsubota, 01 decembar 2012 11:03\nBEOGRAD - Trener fudbalera Crvene zvezde Aleksandar Janković upozorio je danas da se u klubu ponavlja 2008. godina, kada je stvorena atmosfera da igrači i stručni štab nisu dostojni crveno-belog dresa.\nOn je istakao da problem Crvene zvezde nije trenutno stanje na prvenstvenoj tabeli, već dug kluba od 50 miliona evra.\n"Nalazimo se na minus pet bodova i imamo aktivnu situaciju. Prošle godine bili smo na minus 10, stanje u klubu je bilo stabilno i nije bilo tehničkih promena. Najlakše je reći da ovi igrači nisu dostojni Crvene zvezde i pred mladiće staviti pritisak da svaka utakmica mora da se dobije", izjavio je Janković na konferenciji za medije.\nTrener crveno-belih naveo je da je Radna grupa, koja je preuzela vođenje kluba, odmah po dolasku dala ultimatum da mora da se pobedi Partizan u večitom derbiju.\n"Normalno je da se mladi tim teško nosi sa pritiskom. Dobili smo Partizan, radovali se jedan dan, ali je zatim usledio novi ultimatum da pošto-poto mora da se pobedi u Užicu. To doprinosi da je tim izložen velikom pritisku. Kada kažem da igrači imaju dušu i karakter ne mislim da igraju lepršavo, već da zaslužuju mnogo veće poštovanje", kazao je Janković.\nOn je naglasio da fudbaleri nijednog kluba evropskog kluba ne bi igrali da im duguju plate sedam meseci, a da to njegovi izabranici nikada nisu stavljali u prvi plan.\nCrvena zvezda u utakmici 15. kola Superlige Srbije igra sutra od 19 sati na domaćem terenu protiv Vojvodine.


Trump čestitao rođendan lideru Sjeverne Koreje\nArhiva - Predsjednik SAD Donald Tramp rukuje se sa sjevernokorejskim liderom Kim Džong Unom, tokom sasanka u demilitarizovanoj zoni koja razdvaja dvije Koreje, u Panmunjomu, Južna Koreja, 30. juna 2019.\nPredsjednik SAD Donald Trump porukom je čestitao rođendan sjevernokorejskom lideru Kim Džon Unu, izjavo je savjetnik za nacionalnu bezbjednost Sjeverne Koreje Čung Eui Jong u petak.\nČung, koji se sastao sa Trumpom u Vašingtonu ove nedjelje, rekao je novinarima da mu je data poruka da je ponese u Sjevernu Koreju i da je poruku isporučio u četvrtak.\n"Sastali smo se na rođendan Kim Džong Una i predsjednik Trump se toga sjetio i zatražio od mene da isporučim poruku", rekao je Čung nakon što se vratio u Sjevernu Koreju.\nVjeruje se da je Kimov rođendan 8. januar, mada tajnoviti režim nikada nije potvrdio datum. Vlada SAD na spisku ima 1984. kao godinu Kimovog rođenja, što znači da je ove godine napunio 36 godina.\nČung nije rekao da li je poruka bila pisana, niti da li je sadržavala išta više od rođendanskih želja.\nU srijedu, Čung se takođe sastao sa specijalnim američkim izaslanikom za Sjevernu Koreju, Stivenom Biganom, i "obnovio blisku koordinaciju SAD - RoK po pitanju Sjeverne Koreje", rekla je portparolka State Departmenta Morgan Orgagus, upotrebljavajući inicijale zvaničnog imena Sjeverne Koreje - Republika Koreja.\nNjih dvojica raspravljali su o nedavnim događajima na Bliskom istoku i njihovoj koordinaciji po pitanju globalnih bezbjednosnih tema.\nJužnokorejski ministar inostranih poslova Kan Kjung Va sastaće se sa državnim sekretarom SAD Majkom Pompeom u Kaliforniji naredne sedmice, zajedno sa njihovim japanskim kolegom Tošimitsu Motegijem, a Sjeverna Koreja i odnosi Japana i Južne Koreje biće glavne teme razgovora.\nJužnokorejski predsjednik Mun Đae In u utorak je rekao da postoji hitna potreba da se na praktičan način unaprijede veze sa Sjevernom Korejom, dodajući da je spreman da se sastane sa njenim povučenim liderom u Sjevernoj Koreji.\nKim Jong Un najavljuje novo "strateško oružje"\nPjongjang: Novi sastanak SAD i Sjeverne Koreje 5. oktobra\nSjeverna Koreja: Spremni smo za dijalog ili konfrontaciju sa SAD